Reviews Metal Gear Solid V: The Phantom Pain\nMetal Gear Solid V: The Phantom Pain Hot\nTo νέο έπος του Hideo Kojima. Metal Gear Online [UPDATE]\nΠριν από λίγες μέρες η έλευση του Metal Gear Solid V: The Phantom Pain έδωσε τέλος στην μακρόχρονη αναμονή εκατομμυρίων παικτών ανά την υφήλιο. Η πρόσφατη δημιουργία της Kojima Productions έγινε αντικείμενο συζήτησης πριν καν κυκλοφορήσει, λόγω της αποχώρησης του Hideo Kojima από την Konami. Όπως είναι φυσικό, η αποχώρηση του δημιουργού και του βασικού εμπνευστή της σειράς Metal Gear Solid από την ιαπωνική εταιρεία μας έκανε να ανησυχούμε για την ποιότητα του τελικού προϊόντος. Συν τις άλλοις, εδώ έχουμε να κάνουμε με το κύκνειο άσμα του Snake, καθώς το The Phantom Pain αποτελεί το τελευταίο κεφάλαιο της σειράς και κατ' επέκταση την ολοκλήρωση του οράματος του Hideo Kojima. Θα ήταν κρίμα λοιπόν αν η αυλαία δεν έπεφτε με τον καλύτερο δυνατό τρόπο.\nΕν τω μεταξύ, το εξαιρετικό Metal Ground Solid: Ground Zeroes που κυκλοφόρησε την άνοιξη του 2014 μας άνοιξε ακόμη περισσότερο την όρεξη για το The Phantom Pain. Για το Ground Zeroes γράφτηκαν και ακούστηκαν πολλά πέρυσι, κυρίως λόγω της μικρής διάρκειάς του, καθώς η Konami κάλλιστα θα μπορούσε να το κυκλοφορήσει με την μορφή demo, όπως λόγου χάρη είχε συμβεί στην περίπτωση του Tanker demo του Metal Gear Solid 2. Κακά τα ψέμματα όμως η συγκεκριμένη κυκλοφορία αποτέλεσε έναν ιδανικό “πρόλογο”, δίνοντάς μας παράλληλα μια πρώτη εικόνα για το τι θα επακολουθήσει στην συνέχεια.\nΧωρίς να μακρηγορούμε περαιτέρω λοιπόν πάμε να δούμε αν το νέο πνευματικό παιδί του Hideo Kojima καταφέρνει να ανταποκριθεί στις απαιτήσεις μας, οι οποίες για να είμαστε ειλικρινείς είναι υψηλότατες, καθότι η σειρά κουβαλά μια τεράστια κληρονομιά στις πλάτες της. Θα καταφέρει άραγε ο Snake/Big Boss να κερδίσει ένα τελευταίο χειροκρότημα πριν αποσυρθεί για πάντα στις σκιές;\nΑπό χρονολογικής πλευράς βρισκόμαστε στο 1984, κοινώς έχουν περάσει εννιά χρόνια από τα γεγονότα του Metal Gear Solid V: Ground Zeroes. Η στρατιωτική οργάνωση Militaires Sans Frontieres του κεντρικού πρωταγωνιστή Big Boss έχει καταστραφεί και ο τελευταίος βρίσκεται σε κώμα σε ένα κυπριακό νοσοκομείο. Εκεί η οργάνωση Cipher στέλνει έναν δολοφόνο για να σας αποτελειώσει, αλλά εν τέλει καταφέρνετε να σωθείτε με την βοήθεια ενός μυστηριώδους άνδρα που αυτοαποκαλείται Ishmael. Στην πορεία ο Big Boss ιδρύει μια νέα μισθοφορική στρατιωτική οργάνωση με την ονομασία Diamond Dogs και αποφασίζει να αναζητήσει τα ίχνη της Cipher με στόχο να την εκδικηθεί.\nΜε δεδομένο ότι το Metal Gear Solid 4 είχε δεχθεί έντονη κριτική για την υπερβολική διάρκεια των cutscenes θα λέγαμε ότι εδώ ο Kojima βρίσκει την πολυπόθητη χρυσή τομή. Το Metal Gear Solid V: The Phantom Pain είναι “κινηματογραφικό”, αλλά δεν το παρακάνει. Συν τις άλλοις, ο τρόπος με τον οποίο ο Iάπωνας developer σκηνοθετεί το δημιούργημά του είναι το λιγότερο μαεστρικός, κάτι που φαίνεται από πολύ νωρίς και συγκεκριμένα από τον πρόλογο της ιστορίας. Εκεί όπου μεταξύ άλλων βλέπουμε τον Big Boss να συνέρχεται σταδιακά από τα τραύματά του, αλλά και να συνειδητοποιεί ότι πλέον έχει χάσει ένα χέρι του, ενώ δεκάδες θραύσματα εξακολουθούν να παραμένουν καρφωμένα στο κρανίο του και σε άλλα σημεία του σώματός του.\nΤο σενάριο κερδίζει τις εντυπώσεις, όχι λόγω της πρωτοτυπίας του, αλλά γιατί είναι εξαιρετικά καλογραμμένο με αρκετές συγκινητικές στιγμές και δεκάδες ανατροπές που θα κρατήσουν αμείωτο το ενδιαφέρον σας από την αρχή μέχρι το τέλος. Να προσθέσουμε εδώ ότι τα γεγονότα λαμβάνουν χώρα κατά την διάρκεια της εισβολής της Σοβιετικής Ένωσης στο Αφγανιστάν, αλλά και εν μέσω του εμφυλίου πολέμου της Αγκόλα. Κατόπιν αυτού, η πλειοψηφία των επιχειρήσεων σας λαμβάνει χώρα στα συγκεκριμένα εδάφη. Όπως είναι αναμενόμενο βέβαια, όλα τα πραγματικά ιστορικά γεγονότα φιλτράρονται μέσα από το εξαιρετικά πλούσιο lore της σειράς Metal Gear Solid. Στην δική μας περίπτωση αφιερώσαμε αρκετό χρόνο για να ακούσουμε όλα τα διαθέσιμα cassette tapes με στόχο να εντρυφήσουμε όσο το δυνατόν περισσότερο στο lore και να αποκτήσουμε μια όσο το δυνατόν πιο ολοκληρωμένη εικόνα της ιστορίας.\nΦτιάξε τον απόλυτο μισθοφορικό στρατό\nΌπως προαναφέραμε ο βασικός στόχος σας στο Metal Gear Solid V: The Phantom Pain είναι να εκδικηθείτε την οργάνωση Cipher. Για να πετύχετε βέβαια τον σκοπό σας θα χρειαστεί να δημιουργήσετε εκ του μηδενός έναν μισθοφορικό στρατό, να επεκτείνετε την βάση σας (Mother Base), αλλά και να αναλάβετε δεκάδες αποστολές. Οι αποστολές αυτές περιλαμβάνουν την καταστροφή συγκεκριμένων στρατηγικών στόχων, την διάσωση διαφόρων αιχμαλώτων ή την εκτέλεση διαφόρων υψηλόβαθμων στρατιωτικών.\nΌσοι από εσάς είχατε ασχοληθεί με το περσινό Ground Zeroes θα διαπιστώσετε ότι τα πράγματα δεν έχουν αλλάξει ιδιαίτερα όσον αφορά το μοντέλο χειρισμού, αλλά και τους μηχανισμούς του gameplay. Για την ακρίβεια η περσινή δημιουργία της Kojima Productions μπορεί να χαρακτηριστεί ως μια μικρογραφία του The Phantom Pain. Σε πρώτη φάση το μέγεθος του χάρτη είναι τουλάχιστον δεκαπλάσιο από το αντίστοιχο της Camp Omega, της τοποθεσίας δηλαδή στην οποία λάμβανε χώρα το Metal Gear Solid V: Ground Zeroes. Αν συνυπολογίσουμε και το γεγονός ότι εδώ έχουμε δύο ουσιαστικά χάρτες, έναν στο Αφγανιστάν και έναν στα σύνορα του Ζαΐρ με την Αγκόλα είναι φανερό ότι θα χρειαστεί να αφιερώσετε αρκετές ώρες για να τους εξερευνήσετε σπιθαμή προς σπιθαμή. Στον δεύτερο χάρτη μάλιστα θα συναντήσετε και στρατιώτες μικρής ηλικίας, μια εικόνα που αν μη τι άλλο σοκάρει.\nΕν τω μεταξύ, όπως είχε συμβεί στο Ground Zeroes, έτσι και εδώ θα εκτιμήσετε την απόλυτη ελευθερία κινήσεων που σας παρέχεται. Για να πάτε από ένα τυχαίο σημείο Α στο Β δεν υπάρχει μόνο ένας τρόπος και κατ' επέκταση οι διάφορες αποστολές μπορούν να προσεγγιστούν όπως εσείς επιθυμείτε. Λόγου χάρη πολύ νωρίς θα σας ζητηθεί να εκτελέσετε έναν Σοβιετικό αξιωματικό, αλλά το πώς θα ολοκληρώσετε αυτή την αποστολή είναι καθαρά στο δικό σας χέρι. Καταρχήν μπορείτε να μεταβείτε στην τοποθεσία της αποστολής με τα πόδια, οδηγώντας κάποιο όχημα ή καβάλα στο άλογό σας. Στην πορεία οι επιλογές που έχετε στην διάθεσή σας είναι επίσης αρκετές, όπως να καρφώσετε μια σφαίρα στο μέτωπο του αξιωματικού με το sniper rifle σας, να χρησιμοποιήσετε εκρηκτικά για να ανατινάξετε το κτήριο στο οποίο βρίσκετε ή ακόμη και να τον κοιμίσετε (με αναισθητικά βέλη ή με κεφαλοκλείδωμα) και μετά να τον κάνετε extract με το ελικόπτερο σας.\nΣε γενικές γραμμές το Metal Gear Solid V: The Phantom Pain φλερτάρει έντονα με τον χαρακτηρισμό open world, αν και κάτι τέτοιο δεν ισχύει στο 100% τουλάχιστον στις βασικές αποστολές. Στα side ops αντίθετα είστε ελεύθεροι να κινηθείτε σε όποιο σημείο επιθυμείτε, συλλέγοντας παράλληλα προμήθειες, εξουδετερώνοντας τις περιπολίες ή τα φυλάκια των αντιπάλων σας, απελευθερώνοντας αιχμαλώτους κ.ο.κ.\nΗ μέθοδος του Big Boss\nΟι δύο χάρτες στους οποίους λαμβάνει χώρα το παιχνίδι είναι αρκετά αχανείς, παρόλα αυτά έχετε στην κατοχή σας όλα τα απαραίτητα εφόδια για να μετακινηθείτε γρήγορα από το ένα μέρος σε κάποιο άλλο, αλλά και για να εντοπίσετε τους αντίπαλους στρατιώτες. Λόγου χάρη με τα κιάλια σας μπορείτε να δείτε σε μακρινή απόσταση, να κάνετε zoom πάνω στους φρουρούς και να τους κάνετε tag. Με αυτό τον τρόπο θα γνωρίζετε ανά πάσα στιγμή την θέση τους και το μονοπάτι που ακολουθούν στις περιπολίες τους. Όσον αφορά την μετακίνησή σας τώρα μια αρκετά αξιόπιστη λύση είναι το άλογο, με δεδομένο ότι κινείται γρήγορα και μπορεί να σκαρφαλώσει χωρίς ιδιαίτερο πρόβλημα τα κατσάβραχα.\nΌπως και στα προηγούμενα κεφάλαια της σειράς βέβαια το βασικό δίλημμα πριν από κάθε αποστολή είναι αν θα πάτε με stealth ή με γιουρούσι. Στην πρώτη περίπτωση εάν είστε αρκετά ικανοί υπάρχει η δυνατότητα να ολοκληρώσετε την αποστολή σας χωρίς να ανοίξει ρουθούνι. Εάν επιλέξετε την δεύτερη προσέγγιση όμως θα χρειαστεί να έχετε καλό εξοπλισμό, καθώς οι εχθροί δεν αστειεύονται και το τελευταίο που θα θέλατε να πάθετε είναι να σας κυνηγά ένα ελικόπτερο ή μια διμοιρία από tanks.\nΤο οπλοστάσιό σας -τουλάχιστον στην αρχή- είναι αρκετά ταπεινό, καθώς έχετε στην διάθεση σας ένα πιστόλι με αναισθητικά βέλη και ένα assault rifle. Αμφότερα είναι εξοπλισμένα με σιγαστήρα. Στην πορεία βέβαια αποκτάτε σταδιακά πρόσβαση σε περισσότερα όπλα, αλλά και σε διάφορα ακόμη χρήσιμα gadgets. Συν τις άλλοις, έχετε την δυνατότητα να ακινητοποιήσετε τους αντίπαλους στρατιώτες (πιάνοντάς τους με κεφαλοκλείδωμα) και να τους αποσπάσετε διάφορες πληροφορίες. Στην πορεία καλείστε να αποφασίσετε την τύχη τους, κοινώς να τους ρίξετε αναίσθητους ή να τους ξεπαστρέψετε με το μαχαίρι σας. Να σημειωθεί εδώ ότι για να αποσπάσετε πληροφορίες ή για να καταλάβετε εν πάση περίπτωση το τι ακριβώς λένε οι εχθροί σας θα χρειαστείτε μεταφραστή. Για να βρείτε τον μεταφραστή τώρα σε κάθε περιοχή θα πρέπει προηγουμένως να έχετε ολοκληρώσει την σχετική αποστολή.\nH τεχνητή νοημοσύνη των φρουρών κινείται σε υψηλότατα επίπεδα και θα λέγαμε ότι αποτελεί πλέον σημείο αναφοράς για όλα τα stealth games της αγοράς. Για παράδειγμα, αν ακούσουν έναν πυροβολισμό θα ξεκινήσουν έρευνα στο σημείο που εκπυρσοκρότησε το όπλο, ενώ θα δράσουν ομοίως αν πυροβολήσετε κάποιον προβολέα ή ανατινάξετε τα συστήματα τηλεπικοινωνιών τους. Στην περίπτωση που γίνετε αντιληπτοί λαμβάνει χώρα ένα bullet time event, στο οποίο έχετε ένα μικρό χρονικό περιθώριο να ξεπαστρέψετε ή να κοιμίσετε με τα αναισθητικά βέλη σας τον φρουρό πριν αυτός καλέσει ενισχύσεις.\nΣτο σημείο αυτό θα θέλαμε να σχολιάσουμε το μοντέλο χειρισμού, το οποίο είναι ακριβέστατο, αλλά δύσχρηστο σε κάποιες περιπτώσεις. Συγκεκριμένα η διαδικασία ανάκρισης των φρουρών και η στόχευση με το sniper rifle σε μεγάλη απόσταση ενδεχομένως να κουράσουν λίγο τα δάκτυλά σας, καθώς θα χρειαστεί να κρατήσετε πατημένα αρκετά κουμπιά.\nΗ διαχείριση επίσης του inventory δεν είναι τόσο άμεση όσο θα θέλαμε. Όταν δεν έχετε γίνει αντιληπτοί από τους εχθρούς σας το γεγονός αυτό δεν αποτελεί ιδιαίτερο πρόβλημα, αλλά μέσα στον πανικό της μάχης τα πολύτιμα δευτερόλεπτα που απαιτεί η διαδικασία εναλλαγής των όπλων ή ο εξοπλισμός με χειροβομβίδες, νάρκες και πλαστικά εκρηκτικά μπορούν να κρίνουν την ζωή σας. Να προσθέσουμε επίσης ότι στην περίπτωση που πεθάνετε θα χρειαστεί να επαναλάβετε ένα μεγάλο μέρος της εκάστοτε αποστολής. Αυτό συμβαίνει γιατί τα checkpoints είναι εξαιρετικά περιορισμένα και σημειωτέον δεν υπάρχει η δυνατότητα για manual save.\nΕπέκτεινε την βάση σου\nΗ διαχείριση των resources σας στην Mother Base αποτελεί αναμφίβολα ένα βασικό πυλώνα του gameplay στη νέα δημιουργία του Hideo Kojima. H πρώτη φορά που είχαμε δει κάτι αντίστοιχο ήταν στο Peace Walker του PSP, αλλά εδώ οι μηχανισμοί έχουν εξελιχθεί ακόμη περισσότερο. Ο βασικός στόχος σας είναι να αποκτήσετε όσο το δυνατόν περισσότερα χρήματα ή GMP όπως ονομάζονται εδώ. Τα χρήματα αυτά απαιτούνται για την ομαλή διεξαγωγή των επιχειρήσεων σας, για την επέκταση της βάσης σας, αλλά και για να αποκτήσετε πρόσβαση σε καλύτερο εξοπλισμό.\nΦυσικά η βάση σας χρειάζεται και το απαραίτητο προσωπικό. Κατόπιν αυτού, θα πρέπει να κάνετε extract όσο το δυνατόν περισσότερους αντίπαλους στρατιώτες. Η διαδικασία αυτή μπορεί να γίνει με δύο τρόπους, με ελικόπτερο ή με το Fulton device. H τελευταία συσκευή είναι ένα μικρό μπαλόνι, το οποίο μεταφέρει τους στρατιώτες στην βάση σας. Στην πορεία μάλιστα με το Fulton device μπορείτε να μεταφέρετε ακόμη περισσότερα πράγματα στην βάση σας, όπως αιχμαλώτους, διάφορα άγρια ζώα, οχήματα και τεράστια φορτία με προμήθειες.\nΝα προσθέσουμε ότι δεν αρκεί μόνο να μεταφέρετε προσωπικό στην βάση σας, καθώς θα πρέπει να το τοποθετήσετε και στο κατάλληλο πόστο. Για παράδειγμα υπάρχει το Research & Development, το οποίο ασχολείται με την κατασκευή νέων όπλων. Όσο περισσότερα άτομα τοποθετείτε στο εκάστοτε πόστο (R&D, Intel, Support, Combat, Medic), τόσο αυξάνει το level του και κατ' επέκταση αποκτάτε πρόσβαση σε περαιτέρω όπλα και χρήσιμες πληροφορίες. Στην πορεία μάλιστα θα μπορείτε να στείλετε και διάφορα μέλη της ομάδας σας σε διάφορες αποστολές, τα λεγόμενα Deployment missions για να κερδίσετε ακόμη περισσότερα χρήματα.\nΜε τόσα resources στην διάθεσή σας θα ήταν πολύ πιθανό η κατάσταση να ξεφύγει από κάθε έλεγχο, εντούτοις από τα μέσα του παιχνιδιού και μετά θα διαπιστώσετε ότι τα χρήματά σας δεν επαρκούν για να ξεκλειδώσετε όλα τα όπλα/upgrades. Συν τις άλλοις, θα χρειαστεί να δαπανήσετε ένα μεγάλο χρηματικό ποσό και τα απαραίτητα materials για να επεκτείνετε την βάση σας προσθέτοντας νέα κτήρια. Επιπροσθέτως, όσο πιο “πλούσιο” είναι το loadout σας, τόσο περισσότερα χρήματα θα χρειαστεί να δαπανήσετε πριν από την έναρξη μιας αποστολής.\nΜιας και αναφερθήκαμε στο loadout να προσθέσουμε ότι έχετε την δυνατότητα να επιλέξετε έναν πολύτιμο σύμμαχο για κάθε αποστολή. Αρχικά έχετε το άλογό σας, στην πορεία όμως αποκτάτε και ένα λυκόσκυλο. Το τελευταίο μυρίζει τους εχθρούς ή τους αιχμαλώτους και μπορεί να σας υποδείξει με ακρίβεια την θέση τους, ενώ είναι σε θέση να τους αποσπάσει την προσοχή ή ακόμη και να τους σκοτώσει ανάλογα με τις εντολές. Ιδιαίτερη αναφορά θα πρέπει να γίνει και στην Quiet, την οποία είμαστε σίγουροι ότι έχετε θαυμάσει σε κάποιο screenshot ή gameplay βίντεο του παιχνιδιού. Πρόκειται για μια καλλίγραμμη sniper που δεν χαρίζει κάστανα και μάλιστα θα χρειαστεί να φτύσετε αίμα μέχρι να την στρατολογήσετε.\nTo πολυπόθητο S rank\nΑναμφίβολα το Metal Gear Solid V: The Ground Zeroes ήταν εξαιρετικά σύντομο, εύλογα λοιπόν αρκετοί παίκτες είχαν εκφράσει ανησυχίες σχετικά με την συνολική διάρκεια του The Phantom Pain. Με χαρά μας λοιπόν διαπιστώσαμε ότι εδώ έχουμε να κάνουμε με το μεγαλύτερο Metal Gear Solid, καθώς θα χρειασθείτε 25-30 ώρες μόνο για τις βασικές αποστολές. Πέρα από αυτές υπάρχουν 157 side ops που θα σας κρατήσουν συντροφιά για δεκάδες ακόμη ώρες. Όσον αφορά τα side ops όμως έχουμε να διατυπώσουμε κάποιες ενστάσεις, καθώς αρκετά εξ' αυτών είναι αρκετά αδιάφορα.\nΦυσικά υπάρχουν δεκάδες collectables, όπως memento photos και cassette tapes, ενώ το replayability φτάνει στα ύψη για όσους θέλουν να λάβουν την μέγιστη δυνατή αξιολόγηση σε κάθε αποστολή. Η αξιολόγηση που θα λάβετε εξαρτάται από διάφορες παραμέτρους, αλλά ο γενικός κανόνας είναι ότι όσο πιο stealthy είστε τόσο καλύτερο rating θα πάρετε. Για να πάρετε το S rank θα χρειαστεί να ολοκληρώσετε την αποστολή σας σε όσο το δυνατόν μικρότερο χρονικό διάστημα, να μην σκοτώσετε κανένα φρουρό και να μην πεθάνετε και ενδεχομένως να ολοκληρώσετε κάποια από τα bonus objectives της. Εάν συνυπολογίσουμε και το Metal Gear Online, το οποίο αναμένεται να κυκλοφορήσει στις αρχές Οκτωβρίου είναι φανερό ότι το The Phantom Pain θα σας κρατήσει συντροφιά για καιρό.\nΈνα περίπου μήνα μετά την κυκλοφορία του βασικού παιχνιδιού, η Konami ανοίγει τους servers του Metal Gear Online. Ουσιαστικά πρόκειται για την τρίτη έκδοση της ομώνυμης υπηρεσίας, καθώς κάτι αντίστοιχο είχαμε δει και στο Metal Gear Solid 4: Guns of the Patriots στο PS3. Όπως μπορείτε να δείτε στο review, το single-player κομμάτι του πέμπτου κεφαλαίου της σειράς μας άφησε εξαιρετικές εντυπώσεις. Συμβαίνει άραγε το ίδιο και με το multiplayer κομμάτι του;\nTo πρώτο βήμα στο Metal Gear Online είναι η δημιουργία του χαρακτήρα σας. Συνολικά υπάρχουν τρία διαθέσιμα classes, τα οποία ονομάζονται Scout, Enforcer και Inflitrator αντίστοιχα. Το πρώτο αρνητικό στοιχείο που εντοπίσαμε είναι ότι άπαξ και επιλέξετε ένα class δεν μπορείτε να αλλάξετε στην πορεία σε κάποια άλλο. Τουλάχιστον όχι μέχρι να ανεβείτε αρκετά levels και να ξεκλειδώσετε επιπλέον character slots. Για παράδειγμα, αν επιλέξετε τον Scout και στην πορεία διαπιστώσετε ότι το playstyle του δεν ταιριάζει με αυτό που είχατε κατά νου δεν μπορείτε να επιλέξετε κάποιο άλλο class, εκτός κι αν αφιερώσετε χρόνο για να ξεκλειδώσετε τα επιπλέον slots. Αυτό πρακτικά βέβαια σημαίνει ότι θα χρειαστεί να παίξετε για αρκετές ώρες με έναν χαρακτήρα που δεν είναι της αρεσκείας σας.\nΥπάρχουν πάντως αρκετά διαθέσιμα perks σε κάθε class, τα οποία και ξεκλειδώνετε καθώς ανεβαίνετε level. Συνολικά υπάρχουν τέσσερα slots για τα perks, ενώ κάποια perks απαιτούν δύο ή και περισσότερα slots. To τι φυσικά θα επιλέξετε είναι στο χέρι σας, αν και καλό θα είναι να διαλέξετε perks που ευνοούν το playstyle. Λόγου χάρη αν έχετε επιλέξει τον Infitrator προτείνεται να δώσετε έμφαση στα perks που σχετίζονται με το stealth.\nΣτο Metal Gear Online συναντάμε τρία modes, το Bounty Hunter, το Cloak and Dagger και το Comm Control και σε καθένα εξ' αυτών μπορούν να συμμετάσχουν 2-16 παίκτες. Το Bounty Hunter είναι ένα mode της μορφής Team Deathmatch με μία σημαντική παραλλαγή. Ο σκοπός της κάθε ομάδας είναι να εξαντλήσει τα tickets της αντίπαλης ομάδας πραγματοποιώντας kills. Να προσθέσουμε ότι και οι δύο ομάδες ξεκινούν με 30 tickets στην αρχή του εκάστοτε session. Κάθε φορά που κάποιος παίκτης επιτυγχάνει ένα kill αυτόματα “επικηρύσσεται” (εξού και η ονομασία Bounty Hunter). Ας υποθέσουμε λοιπόν ότι ένας παίκτης της αντίπαλης ομάδας έχει τρία kills και εσείς καταφέρετε να τον κάνετε Fulton. Στην περίπτωση αυτή θα δώσετε πίσω στην ομάδα σας τρία επιπλέον tickets. Όπως είναι φυσικό λοιπόν με τον τρόπο αυτό οι ισορροπίες αλλάζουν ανά πάσα στιγμή και κατ' επέκταση η έκβαση κάθε μάχης είναι εξαιρετικά αμφίρροπη.\nΠέρνωντας στα υπόλοιπα modes συναντάμε το Cloak and Dagger, το οποίο και προσφέρει μια παραπλήσια εμπειρία με αυτή του single-player campaign. Στην προκειμένη περίπτωση οι δύο ομάδες έχουν διαφορετικό στόχο, καθώς η ομάδα που επιτίθεται θα πρέπει να κλέψει τα Data Discs από την βάση της αμυνόμενης ομάδας. Η επιτιθέμενη ομάδα είναι εξοπλισμένη με non lethal όπλα και παράλληλα έχει ενεργοποιημένο ένα stealth καμουφλάζ, ενώ η αμυνόμενη ομάδα έχει πρόσβαση αποκλειστικά σε lethal όπλα, αλλά και σε διάφορες αμυντικές οχυρώσεις, όπως mortars. Στην περίπτωση του Comm Control δεν έχουμε πολλα να προσθέσουμε καθώς είναι ένα τυπικό capture and hold mode, όπου και θα πρέπει να καταλάβετε τρία στρατηγικά σημεία στον χάρτη και να τα προστατέψετε από τους αντιπάλους σας.\nΟι χάρτες περιλαμβάνουν γνώριμες τοποθεσίες από το single-player campaign του Metal Gear Solid V: The Phantom Pain και διακρίνονται για το μέγεθος του. Επιπροσθέτως, σε διάφορες τοποθεσίες υπάρχουν διάσπαρτα mortar cannons ή mechs, τα οποία και μπορείτε να χρησιμοποιήσετε για να αποκτήσετε ένα ανταγωνιστικό πλεονέκτημα έναντι των αντιπάλων σας. Το scoring system του Metal Gear Online μας άφησε θετικές εντυπώσεις, καθώς υπάρχουν πολλοί τρόποι για να αυξήσετε τις επιδόσεις σας. Ενδεικτικά να αναφέρουμε ότι κερδίζετε πόντους ακόμη και αν απλά κάνετε spot τα μέλη της αντίπαλης ομάδας.\nΤο πρόβλημα είναι ότι τα exp που κερδίζετε κατανέμονται αποκλειστικά στο τέλος του κάθε session. Λέμε πρόβλημα γιατί στην περίπτωση που ο host του session αποχωρήσει ή ποιότητα της σύνδεσής του δεν είναι καλή είναι πολύ πιθανό να φάτε disconnect και κατ' επέκταση να μην κερδίσετε exp. Ενδεικτικά να αναφέρουμε ότι κατά την διάρκεια της δικής μας multiplayer εμπερίας παρατηρήσαμε το παραπάνω φαινόμενο στο 1/3 των sessions μας. Κοινώς δεν μιλάμε για ένα ή δύο μεμονωμένα περιστατικά, αλλά για μια πραγματικότητα. Φυσικά το πρόβλημα αυτό θα μπορούσε να λυθεί πολύ εύκολα αν υπήρχαν dedicated servers για το Metal Gear Online. Κάτι τέτοιο όμως δυστυχώς δεν ισχύει, τουλάχιστον την δεδομένη χρονική στιγμή.\nΣαν να μην έφτανε αυτό αρκετές φορές παρατηρήσαμε πτώσεις του frame rate και lag που όπως είναι αναμενόμενο έχουν άμεσο αντίκτυπο στην ανταπόκριση των controls. Πέρα από τα τεχνικά προβλήματα, το Metal Gear Solid V: The Phantom Pain είναι φανερό ότι δεν μπορεί να χαρακτηριστεί ως ένα αμιγώς Third-Person Shooter. Κατ' επέκταση όσον αφορά τους Action Shooter μηχανισμούς του υστερεί σε σχέση με άλλες κυκλοφορίες, όπως λόγου χάρη το Gears of War. Κατόπιν αυτού, το μόνο mode που προσφέρει κάτι διαφορετικό είναι το Cloak and Dagger, αφού η εμπειρία στα υπόλοιπα χαρακτηρίζεται εξαιρετικά κοινότυπη και σίγουρα υποδέεστερη από αυτή που προσφέρουν τα υπόλοιπα shooters της αγοράς. Το γεγονός αυτό αποδεικνύεται και από τον μικρό αριθμό παικτών που συναντήσαμε στους servers του. Για παράδειγμα σε κανένα session μας δεν είδαμε full teams των οχτώ παικτών (κατά μέσο όρο σε κάθε multiplayer session στο Xbox Live παίζουν 4-10 παίκτες).\nTo Metal Gear Solid V: The Phantom Pain χρησιμοποιεί την Fox engine, μια “last-gen” μηχανή γραφικών, η οποία πάντως σε καμία περίπτωση δεν απογοητεύει. Αντιθέτως, η χρήση της Fox engine επιτρέπει και στους κατόχους των PS3 και Xbox 360 να απολαύσουν το κύκνειο άσμα της Kojima Productions με κάποιες παραχωρήσεις όσον αφορά το resolution και το frame rate. Στο PS4 τώρα το game τρέχει σε native 1080p ανάλυση, ενώ στο Xbox One στα 900p. Κοινώς ισχύει ότι είχαμε δει και στο Metal Gear Solid V: Ground Zeroes. Μια ακόμη διαφορά μεταξύ των next-gen εκδόσεων εντοπίζεται στο bump mapping, καθώς στο PS4 χρησιμοποιείται μια skin-shading τεχνική γνωστή και και ως subsurface scattering. Το frame rate πάντως και στις δύο κονσόλες είναι κλειδωμένο στα 60fps χωρίς σημαντικές διακυμάνσεις.\nΣτο κομμάτι του texture filtering πάντως θα μπορούσε να γίνει καλύτερα δουλειά, καθώς σε όλες τις console εκδόσεις παρατηρείται έντονο “θόλωμα” στα textures σε συγκεκριμένες περιπτώσεις. Κατά πάσα πιθανότητα οι developers έχουν χρησιμοποιήσει την τεχνική του trilinear filtering, εντούτοις θα χρειαστεί να δοκιμάσουμε και την PC έκδοση για να βγάλουμε πιο ασφαλή συμπεράσματα. To draw distance πάντως έχει το απαραίτητο “βάθος” αν και ενίοτε παρατηρήσαμε φαινόμενα texture popping.\nΣτα θετικά του τεχνικού τομέα συγκαταλέγεται επίσης η δυναμική εναλλαγή ημέρας/νύχτας, αλλά και τα weather effects. Συγκεκριμένα, τα καιρικά φαινόμενα εναλλάσσονται με δυναμικό τρόπο, καθώς όσο βρίσκεστε στο Αφγανιστάν είναι πολύ πιθανόν να ξεσπάσουν αμμοθύελλες, ενώ στο Ζαΐρ ξεσπούν καταιγίδες. Φυσικά η αλλαγή του καιρού έχει και το αντίστοιχο αντίκτυπο στο gameplay, αφού στην πρώτη περίπτωση τόσο το δικό σας οπτικό πεδίο, όσο και αυτό των εχθρών σας είναι περιορισμένο. Αντίστοιχα όταν υπάρχει καταιγίδα η βροχή καλύπτει τον θόρυβο που κάνουν τα βήματά σας ενώ τρέχετε. Ο σχεδιασμός του περιβάλλοντος πάντως είναι γενικά φτωχός. Εκτός από αυτό ο κόσμος του παιχνιδιού είναι σχεδόν άψυχος, καθώς θα χρειαστεί να περάσει αρκετή ώρα μέχρι να δείτε κάποιο ζώο, ενώ η βλάστηση μοιάζει σαν να έχει τοποθετηθεί με copy-paste.\nΤο πιο εντυπωσιακό στοιχείο όσον αφορά τον ηχητικό τομέα είναι το κορυφαίο voice acting, καθώς η Konami έχει επιστρατεύσει εδώ ένα πραγματικά εντυπωσιακό cast ηθοποιών. Στον ρόλο του Big Boss βρίσκεται και πάλι ο ηθοποιός Kiefer Sutherland ο οποίος δίνει μια αρκετά πειστική ερμηνεία και αναπληρώνει επάξια το κενό που άφησε ο David Heyter. Επίσης, εδώ συναντάμε και τον Troy Baker, στον ρόλο του Revolver Ocelot, αλλά και τον εξαιρετικά έμπειρο Robin Atkin Downes στον ρόλο του Kazuhira Miller.\nΠολύ καλή δουλειά βέβαια έχει γίνει και στις ομιλίες των στρατιωτών, οι όποιοι μιλάνε ρώσικα και μια συγκεκριμένη αφρικανική διάλεκτο ανάλογα με τον χάρτη, ενώ στον πρόλογο συναντάμε και ομιλίες στα ελληνικά. Το όλο πακέτο συμπληρώνεται με ένα εξαιρετικό licenced soundtrack που περιλαμβάνει εμπορικά κομμάτια της δεκαετίας του '80. Ούτε τα ηχητικά εφέ όμως πάνε πίσω, καθώς κάθε όπλο εκπυρσοκροτεί με συγκεκριμένο ήχο, ενώ τα βήματα σας προκαλούν διαφορετικό θόρυβο ανάλογα με το είδος της επιφάνειας που περπατάτε.\nΑ game by Hideo Kojima\nH τελευταία δουλειά της Kojima Productions για λογαριασμό της Konami είναι ένα πραγματικό διαμάντι που αξίζει την προσοχή και τον σεβασμό όλων μας. Ενδεχομένως να μην είναι το καλύτερο Metal Gear Solid όλων των εποχών, αλλά είναι ότι καλύτερο θα μπορούσε να μας δώσει η σειρά την δεδομένη χρονική στιγμή. Είναι το μεγαλύτερο κεφάλαιό της με διαφορά, ενώ η ελευθερία που προσφέρει σας εγγυάται ότι μπορείτε να το απολαύσετε με όποιον τρόπο εσείς επιθυμείτε. Φυσικά θα περιμένουμε να κυκλοφορήσει και το online κομμάτι του τίτλου, το οποίο για την ώρα περιορίζεται στα leaderboards και στα Forward Operating Bases, αλλά και να σταθεροποιηθούν οι servers της Konami, καθώς για την ώρα παρατηρούνται σημαντικά προβλήματα.\nΑκόμη και με την προσωρινή απουσία του online multiplayer πάντως το Metal Gear Solid V: The Phantom Pain είναι ένα από τα games που θα πρέπει να παίξετε το 2015, είτε είστε φίλοι της σειράς, είτε όχι, αφού είναι μακράν ότι καλύτερο έχουμε δει στον συγκεκριμένο χώρο. Τώρα να μας συγχωρήσετε όμως γιατί έχουμε να πάρουμε το πολυπόθητο S rank σε αρκετές ακόμη αποστολές και το καθήκον μας καλεί. Η τελευταία μας συμβουλή είναι να τρέξετε στα καταστήματα και να το τσιμπήσετε, εάν φυσικά δεν το έχετε κάνει ήδη.\n- Απόλυτη ελευθερία στην προσέγγιση των αποστολών\n- Οι μηχανισμοί διαχείρισης των resources στην Mother Base\n- Κορυφαίος ηχητικός τομέας\n- Άρτιος τεχνικός τομέας και σταθερό frame rate\n- Επαναλήψεις στο level design κατά τις πρώτες ώρες\n- Μικροπροβλήματα στον χειρισμό και την διαχείριση του inventory\n- Δεν υπάρχουν dedicated servers στο Metal Gear Online\nΘέτει σοβαρή υποψηφιότητα για Game of the Year.\nNovember 08, 2016 (Updated: November 21, 2016)\nMy name is Boss. Big Boss.\nΈχοντας φτάσει κοντά στο 80% του παιχνιδιού, αποφάσισα να γράψω το user review που ήθελα να γράψω τόσο καιρό για το Metal Gear Solid V: The Phantom Pain. Βλέπω πως δεν έχει πολλά καινούρια πράγματα να δείξει (μιας και δεν το έχω τερματίσει ακόμα), αλλά πιστεύω πως μπορώ να το περιγράψω χωρίς να το τελειώσω.\nΣε αυτόν τον τομέα, δεν έχω να σχολιάσω πολλά, μιας και είναι το πρώτο παιχνίδι της σειράς που έπαιξα. Θυμάμαι, πριν ξεκινήσω να παίζω, είχα ρωτήσει την Χριστιάνα (την κυρία Θάνου, για όσους δεν κατάλαβατε) αν χρειάζεται να παίξω ή, τουλάχιστον, να διαβάσω το story των προηγούμενων παιχνιδιών για να καταλάβω τι γίνεται. Μου είπε, χαρακτηριστικά: "Μπορεί και να μην καταλάβεις τίποτα, αλλά θα σου αρέσει". Δεν χρειάστηκα κάτι παραπάνω, οπότε έπεσα με τα μούτρα στο παιχνίδι. Απ' όσα κατάλαβα, γίνεται το εξής: ο Snake, ή αλλιώς John ή Jack ή Naked Snake ή Vic Boss ή Ishmael ή Big Boss (thank you, Metal Gear Wiki), ξυπνάει, μετά από ένα πολύχρονο κώμα, σε ένα νοσοκομείο της αγαπητής μας Κύπρου. Ο ντόκτορ κάνει ό,τι μπορεί για να τον φέρει up to date, όπως και να του πει πως έχασε το χέρι του και πως πολλά κομμάτια μετάλλου κτλ. (κοινώς shrapnel) έχουν χωθεί βαθιά στη σάρκα του, πράγμα που κάνουν μια εγχείριση για να βγουν αδύνατη. Λίγες μέρες μετά την "ανάρρωσή" του και πάνω που είναι έτοιμος να δεχθεί ένα ωραιότατο lifting & botox από τον ντόκτορ, το νοσοκομείο δέχεται επίθεση από μισθοφόρους, ελικόπτερα, ένα κοριτσάκι (ή αγοράκι, πραγματικά δεν κατάλαβα ποτέ) που πετάει και μετακινεί πράγματα με το μυαλό του or some shit και έναν τυπά που, αν και καίγεται ολόκληρος, δεν σκαμπάζει από τίποτα. Πάνω που όλα μοιάζουν χαμένα και μία κοπελιά/δολοφόνος είναι έτοιμη να τον κάνει να δει τα ραδίκια ανάποδα, ένας από τους άλλους ασθενείς καταφέρνει και την εξουδετερώνει και βοηθάει τον πρωταγωνιστή μας να αποδράσει από το νοσοκομείο. Κάποια στιγμή, όπως έχουν απομακρυνθεί από το νοσοκομείο με ένα φορτηγό, αυτό ανατρέπεται και, λίγο πριν ο Mr.Burn-your-girl και ο φλεγόμενος Πήγασός του κάνουν τον Snake μπάρμπεκιου, εμφανίζεται ο παλιόφιλός του, Revolver Ocelot, ή αλλιώς Adamska ή Adam ή Shalashaska ή Liquid Ocelot ή Ocelot (really, Kojima?), ο οποίος, καβάλα στο πιστό του άλογο (λες και βγήκε από παραμύθι, ξέρω 'γω), τον βοηθάει να δραπετεύσουν από τον τυπά που ακόμα καίγεται αλλά φοβάται ένα ποταμάκι και λίγη βροχούλα. Από 'κει, ο Snake αρχίζει την "προπόνηση", για να ξαναγίνει η μηχανή θανάτου που ήταν, ενώ, μαζί με τον Ocelot και τον Miller, ή αλλιώς McDonell Benedict Miller ή Master Miller (πραγματικά, βαρέθηκα), τον οποίο απελευθερώνετε στην πρώτη αποστολή (μετά τον πρόλογο) του παιχνιδιού, στήνει από την αρχή την στρατιωτική του οργάνωση, τους Diamond Dogs (ή DD), την ομάδα μισθοφόρων που όλα τα σφάζει, όλα τα μαχαιρώνει, και ξεκινάει την αποστολή του, δηλαδή να πάρει εκδίκηση για ό,τι έκανε η νέμεσις της ομάδας Πύραυλος (aka Diamond Dogs), η Cipher, led by the man called Cipher, ή αλλιώς Zero ή David Oh ή O ή Major Tom ή Major Zero (...), που, με τη δικιά του ομάδα μισθοφόρων (λες και παίζουμε τίποτα UltrasOnline και μαλώνουν οι hooligans μεταξύ τους) χρηματοδοτούν τις εγκληματικές οργανώσεις ανά τις ηπείρους, δίνοντας, για δώρο, πυρηνικές βόμβες. Μπορεί να πέφτω λίγο έξω στο σενάριο, γιατί, όπως είπα, δεν έχω παίξει κανένα από τα προήγουμενα της σειράς, αλλά, ρε παιδιά, τι γίνεται; Σας παρακαλώ, ας μου πει κάποιος.\nΌντας ένα Open-World, Third-Person shooter, το TPP περιέχει ένα ελεύθερο σύστημα μάχης. Θες να πυροβολήσεις τον τύπο με το sniper που με μία σφαίρα σε κομματιάζει (γκρρρρρρρ) ή το ντούκι με τις 500 χειροβομβίδες που θυμίζει κινητό οπλοστάσιο; Διάλεξε και shoot away. Επίσης, η γκάμα των όπλων είναι στα χέρια σας. Ειδικά αν αρχίσετε την ανάπτυξη της Mother Base (next paragraph, wait for it) και μπορέσετε να ξεκλειδώσετε νέα όπλα και modifications. Με τα άπειρα scopes, barrels, stocks, silencers/muzzles, magazines κτλ., μπορείτε να φτιάξετε το δικό σας BFG 9000 (χιουμοριστικό το όνομα, δε μπορείτε να το κάνετε αυτό κυριολεκτικά) και να σκοτώσετε τους πάντες όπως θέλετε. Ωραία αλλαγή (για μένα, τουλάχιστον, μιας και έχω συνηθίσει με "κανονικά" όπλα) είναι το μηχανικό χέρι του Snake, το οποίο δέχεται και αυτό upgrades, όπως ρουκετόχερο, taserόχερο κτλ. Ρίξτε σφαλιάρες από τα 20 μέτρα, they'll never see it coming. Φυσικά, και η τακτική που θα ακολουθήσετε είναι, καθαρά, δικιά σας επιλογή. Είτε θέλετε να προσεγγίσετε όσους λιγότερους εχθρούς θέλετε με silenced όπλα και αθόρυβο ξυλίκι, είτε να φωνάξετε "ΑΕΡΑ" όπως οι αρχαίοι ημών πρόγονοι (όχι τόσο αρχαίοι, αλλά καταλαβαίνετε ποιους εννοώ) και να μπουκάρετε στις βάσεις τους με τα Heavy MG's, διαλέξτε και πάρτε. Προσωπικά, πήγα με την πρώτη επιλογή, μιας και ήταν, σαφώς, πιο δύσκολο να "καθαρίσεις" τα outposts χωρίς να σε καταλάβει κανένας, αλλά και πιο rewarding, μιας και ένιωθα ένα κύμα ικανοποίησης να με κατακλύζει όταν έπαιρνα το heroism αβέρτα, όπως παίρνουν donations οι female streamers στο Twitch.tv . Ως loadout, χρησιμοποιούσα non-lethal όπλα, για να μπορώ να τους ανακρίνω/κάνω extract.\nMother base and its upgrades ( ή αλλιώς "Pimp my Ride: Metal Gear Solid edition")\nΠρώτα, ας καλύψουμε την ίδια τη Mother Base. Αποτελεί τη βάση των Diamond Dogs (αν δεν το καταλάβατε από το όνομα που έχω αναφέρει ήδη 3 φορές, τότε η επεξήγηση που μόλις σας έδωσα πρέπει να ήταν άκρως συγκλονιστική). Από εκεί ξεκινάνε όλες οι αποστολές των διαμαντόσκυλων, είτε αυτές εκτελούνται από τον ίδιο τον Snake, είτε από τους πιστούς στρατιώτες του. Για να κάνετε, λοιπόν, τον Μπιγκ Μπος και τους μισθοφόρους του πιο δυνατούς, θα πρέπει να αναπτύξετε τις πτέρυγες που αναλαμβάνουν τη βελτίωση των όπλων του, την ασφάλεια της βάσης, την περίθαλψη των τραυματισμένων (σωματικά αλλά και ψυχολογικά) στρατιωτών κτλ. Για όλα αυτά, θα χρειαστείτε GMP (Gross Military Product = το currency του παιχνιδιού), resources (Fuel, Common Metal, Precious Metal, Minor Metal, Biological Material) και διάφορα είδη φυτών. Τα ίδια θα χρειαστείτε και για το research καινούριων όπλων, όπως και για την χρήση τους (όταν ετοιμάζετε το loadout σας, μπορείτε να δείτε πόσο GMP και resources θα "χαλάσετε" για να το κάνετε equip, οπότε να το προσέχετε). Το παιχνίδι περιέχει άπειρα researches, όπως και δεύτερες βάσεις (περιέχονται στο online κομμάτι του παιχνιδιού), τα οποία έρχονται αργότερα στο παιχνίδι. Γι' αυτό, ετοιμαστείτε να ξοδέψετε ΠΑΡΑ ΠΟΛΛΕΣ ώρες. Ευχάριστες ώρες, όμως.\nMultiplayer στο campaign? Nice!\nΜετά την 21η κύρια αποστολή, ξεκλειδώνετε την πρώτη σας FOB (=Forward Operating Base), η οποία λειτουργεί σαν τη Mother Base. Δηλαδή, μπορείτε να αναπτύξετε τις πτέρυγές της για να δυναμώσετε περαιτέρω τις ομάδες R & D κτλ, να θέσετε τα μέτρα ασφαλείας της κ.α. Το καλύτερο κομμάτι, όμως, είναι τα PF (=Private Forces) wars. Από αυτή την αποστολή και μετά, λοιπόν, ξεκινάει το "PvP" του campaign. Μπορείτε να εισβάλετε στις βάσεις άλλων παικτών και να τους κλέψετε τα resources (σε μορφή containers) και τους στρατιώτες τους, να εξοπλίσετε όσο περισσότερο μπορείτε την βάση σας για να νικάτε τα ratings των αντιπάλων και να παίρνετε PF points, τα οποία μπορείτε να αντάλλαξετε για resources, staff με πολύ δυνατά stats και να συμμετέχετε σε events που διοργανώνει η ίδια η Konami! Αυτό το feature θα κάνει το παιχνίδι πολύ πιο διασκεδαστικό, μιας και θα συλλέγετε πιο εύκολα resources, οι ομάδες ανάπτυξης θα γίνουν ακόμα πιο δυνατές και, προπαντώς, θα μπορείτε να μπαίνετε στις βάσεις των αντιπάλων σας, να τους ληστέυετε ό,τι έχουν και δεν έχουν και να γελάτε με τη μιζέρια και τον πόνο τους. Πολύ κακό; Μπορεί. Ικανοποιητικό; Σίγουρα.\nΞαναδώσε tips στον λαό!\nΤο παιχνίδι είναι τεράστιο, οι επιλογές απίστευτα πολλές. Ο καθένας μπορεί να το προσεγγίσει με πάμπολλους τρόπους που ταιριάζουν με το στυλ παιχνιδιού του. Τα tips που θα δώσω είναι λίγα, αλλά γενικά, οπότε μπορείτε να τα συμπεριλάβετε στο δικό σας στυλ, ασχέτως ποιο είναι αυτό. Μπορείτε και να μην το κάνετε. Δεν σας αναγκάζω. Δεν έχω κανά μαχαίρι στο λαιμό σας. Ή έχω; Δεν ξέρω. Εσείς ξέρετε; Δεν ξέρετε. Το παρατράβηξα, συνεχίζω στα tips:\n1) Μην πουλήσετε ποτέ resources και φυτά! Έκανα το λάθος, όταν είχα ξεκινήσει το παιχνίδι, να πουλάω ό,τι extra resources, φυτά και όπλα (mounted weapons, όπως πολυβόλα, mortars, AA guns κτλ.) για GMP, χωρίς να ξέρω ότι, στο "late-game", οι ποσότητες των resources που θα χρειαστείτε είναι εξωπραγματικά τεράστιες. Αν χρειάζεστε GMP, κάντε όλα τα side-quests και κάντε extract όποιο όχημα βρείτε, διότι αυτά μπορείτε να τα πουλήσετε ελεύθερα, εκτός εάν θέλετε, όντως, να τα χρησιμοποιήσετε. Το GMP δεν θα είναι μεγάλο πρόβλημα, πάντως. Τα resources θα σας δυσκολέψουν παραπάνω, οπότε, ό,τι και να κάνετε, αφήστε τα ήσυχα.\n2) Go for the non-lethal way! Αν θέλετε να σκοτώσετε τους κακόμοιρους εχθρούς σας, κάντε το. Προτείνω, πάντως, να εξουδετερώνετε όποιον βρείτε χωρίς να του φυτέψετε μια σφαίρα (κανονική, τουλάχιστον) στο κεφάλι ή 10-15 στο σώμα. Πλησιάστε τους, ανακρίνετέ τους και μετά "βάλτε τους για ύπνο", έτσι ώστε να μπορέσετε να τους κάνετε extract και να τους κάνετε δικούς σας. Όταν φτάσετε στο "late-game" που ανέφερα πριν, θα χρειαστείτε πάρα πολλούς για να γεμίσετε όλες τις πτέρυγες της Mother Base.\n3) Διώξτε όσους έχουν το "Troublemaker" skill! Δεν έχει σημασία πόσο καλά είναι τα στατιστικά τους. Αν έχουν το Troublemaker trait, τότε να πάρουν πόδι το συντομότερο από τη βάση σας, γιατί η ζημιά είναι μεγαλύτερη από το καλό που προσφέρουν. Για να τους βρείτε, μπορείτε να πάτε στο "All staff" και να τους ταξινόμησετε αναλόγως τα skills τους.\n4) Αφιερώστε χρόνο στο open-world roaming! Μην κάνετε όλες τις κύριες αποστολές μονομιάς. Κάθε φορά που παίζετε μία από αυτές, ασχοληθείτε και με τα side quests. Τα rewards είναι ικανοποιητικά, ειδικά στην αρχή του παιχνιδιού που τα χρειάζεστε για να ξεκινήσετε να κάνετε τη Mother Base το θηρίο που πρέπει να είναι.\n5) Χρησιμοποιήστε τα κυάλια και κάντε tag τους εχθρούς σας! Όποιο στυλ παιχνιδιού και να ακολουθείτε, το να κάνετε tag τους εχθρούς σας με τα κυάλια είναι must, διότι, όχι μόνο γνωρίζετε ανά πάσα στιγμή πού βρίσκονται και μπορείτε να σκεφτείτε ποια στρατηγική θα ακολουθήσετε, αλλά βλέπετε και τα stats και skills (αν έχετε κάνει upgrade τα κυάλια) του κάθε στρατιώτη, βοηθώντας σας να διαλέξετε αν θα τον βάλετε στο crew σας ή όχι.\nΩς τεράστιος fan των open-world παιχνιδιών, το The Phantom Pain δε με απογοήτευσε. Έχεις απίστευτα πολλά πράγματα να κάνεις, μέρη να εξερευνήσεις, κόσμο και κοσμάκη να σκοτώσεις. Μπορεί να μην το απόλαυσα όσο θα το απόλαυσαν οι γνώστες και λάτρεις της σειράς, αλλά, σαν μεμονομένο παιχνίδι, μου άρεσε αρκετά. Θα συμφωνήσω με τις θετικές βαθμολογίες/κριτικές που έχει λάβει και θα του βάλω ένα 8.8, βάζοντάς το στα top του είδους του.\nΓια να αρχίζουμε , το παιχνίδι είναι απλά ένα έπος! Το τελευταίο του Kojima αλλά αν όχι το καλύτερο είναι σίγουρα από τα καλύτερά του παιχνίδια! Με πολλές προσθήκες στο gameplay και όχι μόνο σου προσφέρει μια αξέχαστη εμπειρία που θα εξηγήσω παρακάτω.\nΚαταρχάς τα γραφικά του παιχνιδιού είναι εξαιρετικά. Το είχαμε καταλάβει ήδη από το Ground Zeroes.Ιδιαίτερα καλόφτιαγμένος είναι ο Snake αλλα και πολλοί άλλοι χαρακτήρες.Βέβαια και οι τοποθεσίες είναι το ίδιο .Η φύση επίσης φαίνεται πολύ καλή είδικα αν ανεβείς σε ψηλό μέρος.Ακόμη όταν βλέπεις να βρέχει η βροχή πέφτει ρεαλιστικά και αν παρατηρήσετε το αυτοκίνητο γλιστράει.Καλη δουλειά έχει γίνει και στην άμμοθύελλα.Επίσης πολυ ρεαλιστική.\nΤο πιο δυνατό σημείο του παιχνιδιού κατά την γνώμη μου! Πρώτο και πιο βασικό είναι ότι έχεις απόλυτη ελευθερία στις κινήσεις σου.Μπορείς να πας όπου θες!Αν θέλεις πας με full stealth ή αλλιώς πας με full action.\nΕπίσης μπορείς να οδηγήσεις αμάξι ή και φορτηγό. Όπως ανάφερα παραπάνω υπάρχουν πια διάφορες καιρικές συνθήκες.Κάνεις ακόμη τους εχθρούς σου fulton.Δηλαδή τους πηγαίνεις στην Mother Base με ένα αλεξίπτωτο. Την mother base μπορεί να την αναβαθμίσεις. Η ποικιλία όπλων είναι πιο μεγάλη από ποτέ. Γενικά το gameplay αυτού του game ειναί από τα καλύτερα !\nΤο βασικό μέρος ενός Metal Gear. Σε αυτό έχω κι εγώ ανάμεικτες απόψεις. Η εισαγωγή είναι απο τις καλύτερες που έχω δει.! Είσαι στην Κύπρο, ακούς κυπριακά και βλέπεις έναν ταλαιπωρημένο Big Boss.Μετά όμως αρχίζει και σε μπερδεύει λίγο και το τέλος δεν σε αφήνει εντυπωσιασμένο.Σίγουρα το Metal Gear Solid 4 ήταν ανώτερο σε αυτό το θέμα. Καλό αυτή τη φορά είναι ότι ο Kojima δεν σε κουράζει με τα cutscenes.Όμως από την άλλη οι βασικές αποστολές είναι λίγο επαναλαμβανόμενες.Με το ελικόπτερο συνέχεια πήγαιν'έλα.Το story σίγουρα δεν είναι κατά την γνώμη μου το πιο δυνατό κομμάτι του παιχνιδιού!\nΗ μεγαλύτερη με διαφορά σε Metal Gear Solid.Εκεί που στο 4 χρειαζόσουν περίπου 25 ώρες για να τερματίσεις όλο το παιχνίδι , τώρα στο 5 χρειάζεσαι 150 ώρες με τα side quests! Σίγουρα μεγάλο θετικό σε αυτό το game.\nΓια εμένα το δεύτερο καλύτερο Metal gear solid μετα το 4.Με το απίστευτο του gameplay και τα τρομερά γραφικά του είναι για εμένα απο τα καλύτερα games που έχω παίξει!Δεύτερο καλύτερο stealth σίγουρα. Ο προκάτοχός του ήταν πολυ καλύτερος σε θέμα story.\nΤο επικό τελευταίο κεφάλαιο της σειράς δια χειρός Κοτζίμα ήρθε και έφερε μαζί του αρκετά καινούργια στοιχεία στο χώρο των stealth games. Πως πάει, όμως, σε σύγκριση με τα υπόλοια παιχνίδια της σειράς;\nΤο πρώτο πράγμα που θα δει κανείς, ήδη από το Ground Zeroes, είναι τα γραφικά. Η FOX engine δίνει ρέστα στον οπτικό τομέα. Οι εκφράσεις των προσώπων, τα εφέ και γενικότερα οι λεπτομέρειες είναι καλοφτιαγμένες. Το ίδιο και οι τοποθεσίες. Από τις σχετικά ερημικές τοποθεσίες και τις βάσεις στο Αφγανιστάν μέχρι τη ζούγκλα στην Αφρική.\nΤο gameplay του είναι το δυνατό του σημείο. Έχει γίνει αλλαγή στο πως παίζεται το παιχνίδι, λαμβάνοντας υπόψην την open world φύση του, παραμένοντας ταυτόχρονα πιστό στους μηχανισμούς και στις ιδιαιτερότητες της σειράς. Πλέον μπορεί ο παίκτης να χειριστεί οχήματα, είτε άμεσα (οδηγώντας) είτε έμμεσα (να σκαρφαλώσει στην καρότσα ενός φορτηγού) ώστε να μεταβεί από περιοχή σε περιοχή πιο γρήγορα. Επίσης, υπάρχει σύστημα εναλλαγής μέρας/νύχτας, καθώς και διαφορετικές καιρικές συνθήκες. Επιστρέφουν και κάποια gameplay στοιχεία από τους προηγούμενους τίτλους της σειράς, κυρίως από το Peace Walker. Τα πιο χαρακτηριστικά είναι το Fulton system και η Mother Base. Δυστυχώς, από την τελευταία έκοψαν αρκετό υλικό, κάτι που γίνεται γρήγορα εμφανές.\nΜιας που μιλάμε για κομμένο υλικό, ας πιάσουμε το σενάριο. Το σημαντικότερο ίσως στοιχείο για ένα παιχνίδι Metal Gear. Σε αυτό έχω ανάμεικτες απόψεις. Αφενός όσο σενάριο υπάρχει στο παιχνίδι, είναι κλασικό σενάριο Kojima. Και τα γραφικά σε συνδυασμό με το ανοιχτό gameplay προσδίδει μια εξτρά δόσεις cinematic οπτικής. Το θέμα έγκειται, πάλι, στις περικοπές. Οι αποστολές ιστορίας προς το τέλος αρχίζουν να επαναλαμβάνονται σε μεγαλύτερες δυσκολίες, προτού ξεκλειδωθεί το "τέλος", το οποίο αν και καλό, αφήνει μια άσχημη γεύση στο στόμα, καθώς έχουν μείνει πολλά ενδιάμεσα κενά. Δεν βοηθά και το γεγονός ότι είχαν βγάλει ήδη από την πρώτη μέρα κυκλοφορίας ένα βίντεο που έδειχνε early δουλειά ενός τρίτου chapter. Τότε αποδόθηκε εν μέρη στη συνήθεια του δημιουργού να κάνει tease υλικό με "παράξενους" τρόπους και ότι κάπως θα μπορούσε να ξεκλειδωθεί μέσα στο παιχνίδι. Κάτι που, εν τέλει, δεν ισχύει (ευχαριστούμε ΚΟΝΑΜΙ!).\nΤο παιχνίδι έχει δυο πρόσωπα. Αυτό ενός κλασικού Metal Gear, εμπλουτισμένο με καινούργια στοιχεία, και αυτό ενός κομμένου τίτλου που βιάστηκε να κυκλοφορήσει. Το δεύτερο δεν του επιτρέπει να πάρει έναν "άριστο" βαθμό, παραμένει όμως ένα πάρα πολύ καλό παιχνίδι.\n- Φοβερά γραφικά\n- Ανοιχτός κόσμος προς εξερεύνηση\n- Επιτομή gameplay για stealth παιχνίδι\n- Ωραίες ερμηνείες\n- Το σενάριο...\n- ... μέχρι να τελειώσει απότομα\n- Επαναλήψεις κεντρικών αποστολών προς το τέλος\n- Λίγα cutscenes\n- Μια γενικότερη αίσθηση ότι λείπει υλικό\nΟ Kojima στο Metal Gear Solid V: The Phantom Pain\nΕμφάνιση πραγματοποιεί ο Hideo Kojima και στο Metal Gear Solid V: The Phantom Pain.\nΟλοκληρώνοντας ένα side-quest με τον όνομα Ιnte...\nPosted (03 Sep 2015)\nΤο Metal Gear Solid V: The Phantom Pain κυκλοφορεί από σήμερα στα καταστήματα, με εξαίρεση την έκδοση για PC που όπως αναφέρ...\nPosted (01 Sep 2015)\nMetal Gear Solid V: The Phantom Pain: Ελάχιστες απαιτήσεις\nΗ Konami έδωσε στην δημοσιότητα τις ελάχιστες απαιτήσεις για να μπορείτε να τρέξετε χωρίς θέματα το Metal Gear Solid 5:...\nPosted (04 Aug 2015)\nMetal Gear Solid V: Ημερομηνία κυκλοφορίας\nΤο Metal Gear Solid V: The Phantom Pain θα κυκλοφορήσει την 1η Σεπτεμβρίου σύμφωνα με το Posted (03 Mar 2015)\n#1 +3 Nocturne (Level 13) 08/09/2015 19:40\nΤρομερο review για ενα τρομερο παιχνιδι. Θα το προσθεσω συντομα στην συλλογη μου !\n#2 +3 Professor_Severus_Snape (Level 26) 08/09/2015 19:57\nΕξαιρετικό review για μια παιχνιδάρα με την οποία πρέπει να ασχοληθεί οποιοσδήποτε παίζει games με shooting στοιχείο, είτε stealth είτε όχι. Δείχνει τρομερό φινάλε και έχοντας παίξει το Ground Zeroes μπορώ να φανταστώ πόσο καλό είναι.\n#3 +2 Akis 7 (Level 20) 08/09/2015 19:57\n10 απλα απο εμενα!!!\nΔεν γινεται να μην εβαζα 10 στο τελευταιο Metal Gear του Kojima..\nOλα ειναι τελεια!!!\nΕιμαι 25% και εχω παιξει 42 ωρες!!!Ποσο μεγαλο ειναι???\nΤο μονο που με εχει ξενερωσει λιγο ειναι οτι εχει χασει λιγο την ταυτοτητα του.Πολλοι δεν θα συμφωνησετε μαζι μου αλλα το παιχνιδι δεν εχει πολλες ιστοριες και αυτο με ψιλοστεναχωρει. Ο Snake δεν μιλαει πολυ και ο Kiefer Sutherland ακουγεται λιγο στο παιχνιδι.Iσως πιο μετα να αλλαξει αυτο.Σε καποιους δεν αρεσε αυτο αλλα δεν υπαρχει Metal Gear που να μην εδινε εμφαση στις μεγαλες ιστοριες.\nΠαντως περα απο αυτο ειναι ενα επος και με ενα καλο online ευκολα game of the year!!!\n#4 +2 EzioADF-Priestjohn (Level 10) 08/09/2015 20:27\nΠραγματικά υπέροχο παιχνίδι, για μένα αξίζει 10/10. Το μόνο ελλάτωμα που βρήκα είναι κάποια μικρά σεναριακά κενά στην ιστορία του Metal Gear τα οποία περίμενα να απαντηθούν Phantom Pain αλλά δεν έγινε, διάβασα κάπου όμως ότι ο Kojima αφαίρεσε κάποιες σκηνές από την τελική έκδοση του παιχνιδιού επιδεί η Konami του έβαζε συνέχια όρια στο Budget άρα είναι απόλυτα λογικό. Είναι κρίμα που ένα τέτοιο αριστούργημα είναι στην κατοχή μιας τρισάθλειας ετερείας όπως είναι η Konami !\nΥ.Γ Το Metal Gear θα είναι για πάντα A HIDEO KOJIMA GAME και άσε την Konami να χτυπιέται μόνη της.\n#5 +4 Blood King (Level 25) 08/09/2015 20:41\nΚορυφαίο review Παντελή, από όσα διάβασα και είδα μπορώ να χαρακτηρίσω το παιχνίδι με μόνο δύο λέξεις: ψηφιακή έκσταση. Η προσωρινή απουσία του από την συλλογή μου δημιουργεί τεράστιο κενό οπότε η αγορά του είναι μονόδρομος.\n#6 +1 TheRedWood (Level 17) 08/09/2015 20:47\nΤο μονο που με εχει ξενερωσει λιγο ειναι οτι εχει χασει λιγο την ταυτοτητα του.Πολλοι δεν θα συμφωνησετε μαζι μου αλλα το παιχνιδι δεν εχει πολλες ιστοριες και αυτο με ψιλοστεναχωρει.Ο Snake δεν μιλαει πολυ και ο Kiefer Sutherland ακουγεται λιγο στο παιχνιδι.Iσως πιο μετα να αλλαξει αυτο.Σε καποιους δεν αρεσε αυτο αλλα δεν υπαρχει Metal Gear που να μην εδινε εμφαση στις μεγαλες ιστοριες.\nΕγώ διαφνώ με αυτό που λες γιατί θεωρώ ότι η ιστορίες των Naked Snake και Solid Snake είναι διαφορετικές, οπότε αν κοιτάξουμε το προηγούμενο game που έπαιζες ως Big Boss, το Peace Walker δλδ, τα παιχνίδια είναι κάτι παραπάνω από αρκετά όμοια.\n#7 +2 TheRedWood (Level 17) 08/09/2015 20:50\nΠολύ ωραίο review! Τελικά μπορούσε να γίνει ακόμη καλύτερο το MGS(αυτό λέγαμε κάθε φορά που κυκλοφρούσε ένα νέο metal gear). Πρέπει επιτέλους να έρθει αυτή η PC έκδοση στην Ελλάδα, δεν αντέχεται το τόσο hype.\n#8 +2 Asxetoss (Level 19) 08/09/2015 22:12\nΠολύ καλό και κατατοπιστικότα το review για μια όπως και να έχει παιχνιδάρα. Σίγουρα με όλα αυτά που προσφέρει θα κρατήσει συντροφιά πάρα πολλές ώρες σε όποιον το αποκτήσει.\n#9 +1 Maver1ck (Level 7) 08/09/2015 22:40\nΩραίο review!Απο μένα 10/10 το παιχνίδι.\n#10 tonyler (Level 23) 08/09/2015 22:59\nΜια απο τις παιχνιδαρες του 2015(μαζι με witcher 3 και batman arkham knight ισως rise of the tomb raider και halo 5,gears 4) και γενικοτερα ενα απο τα καλυτερα παιχνιδια στην ιστορια.\nΤο Open world tactic gameplay του φαινεται πολυ διασκεδαστικο!\n#11 +4 SnakeEater (Level 17) 08/09/2015 23:30\nπεριμενα τη κριτικη του gameworld γιατι δεν χαϊδεύει κεφαλακια ακομα και αν ειναι αυτα του kojima...Λοιπόν κατατοπιστικότα το review και μπορω να πω οτι περιμενα τις οποιες παραφωνιες ...Για το θεμα των γραφικων μπορω να πω οτι πηγη του κακου ειναι ισως το παιχνίδι αρχικα προοριζοταν για last gen μονο αλλα δυστυχώς -οπως παραδεχτηκεκ ο ιδιος ο κοτζιμα- καθυστερησε πολυ να ολοκληρωθει...Σ ιγουρα παντως ΔΕΝ ειναι καθαρα προιον νεας γενιας...Ποσο μαλλον οταν οι εκδοσεις last gen ειναι και αυτες ακρως εντυπωσιακες και οχι απλα port...Βεβαια πρεπει να λαβουμε υπ'οψην οτι η ΚΟΝΑΜΙ προσπαθουσε οσο μπορουσε να περιορισει το budget με τις οποιες συνεπειες(κομμε νες σκηνες κτλ). Τελος, μπορω να οτ παρα τις ατελειες του εξακολουθει να αποτελει ισως ο σημαντικοτερος τιτλος των τελευταιων χρονων για ολη τη βιομηχανια του gaming που φυσικα ειναι ΑΝΩΤΕΡΟΥ επιπεδου απο αλλους τιτλους για πολλους κ γνωστους λογους\n#12 risxa (Level 10) 08/09/2015 23:35\nΤι παιχνιδάρα είναι αυτή? 10αράκι κι από μένα...και στο παιχνίδι και στο review...\n#13 cosmic7 (Level 12) 08/09/2015 23:48\nΟ οργασμός του Gamer!!!! Πραγματικά είναι απίθανο... Συμφωνώ απόλυτα με τον Παντελή στα αρνητικά που τονίζει, είμαι ίσως ο πιο καμένος με αυτή τη σειρά... Δεν λείπει τίποτα από τη συλλογή μου και πραγματικά στα ίδια σημεία είχα και εγώ τις ενστάσεις μου... Ίσως αν ήμουν αντικειμενικός να έβαζα ακόμα πιο αυστηρή βαθμολογία, αλλά δεν είμαι... :) Όπως και να έχει, παίζεις τον Big Boss (λίγο πριν γίνει badass και τον σκοτώσει το κλωνοποιημένο παιδί του) με βιονικό χέρι !!!! Τι άλλο να ζητήσεις??? Kojima υποκλίνομαι :)\n#14 Hunts (Level 9) 09/09/2015 00:07\nΑγορά με κλειστά μάτια ακούω από πολλούς. Με εμάς του noob, τι γίνεται; Βοηθά το παιχνίδι να το κατανοήσουμε; ή πρέπει να παίξουμε τα παλιά;\nΟι περισσότεροι το παίζουν χωρίς να έχουν παίξει τα παλιά.\n#15 -1 tonyler (Level 23) 09/09/2015 00:17\nΤην ίδια ερώτηση έχω και εγώ!!!Μόνο το ground zeroes έχω παίξει.Τα παλιά δεν τα παίζω με τίποτα!Πέρα του ότι μου φαίνονται Unplayable λόγω γραφικών το guns of the patriots που θεωρούνταν το καλύτερο δεν μου άρεσε καθόλου από το demo που έπαιξα.Το ground zeroes με άφησε κάγκελο πάντως!\nΠρος όλους τους Metal gear solid fans :Το μόνο παιχνίδι που θεωρήθηκε ''perfect''/δηλ αδή τέλειο (που λέτε πολλοί ότι είναι το mgs V)από πολλούς κριτικούς ήταν και συνεχίζει να είναι το batman arkham city.......Δεν πειράζει όμως....η προσπάθεια του kojima μετράει που παραλίγο να τα καταφέρει..\n#16 +7 Zaratoth (Level 28) 09/09/2015 02:10\nΠρος όλους τους Metal gear solid fans :Το μόνο παιχνίδι που θεωρήθηκε ''perfect''/δηλαδή τέλειο (που λέτε πολλοί ότι είναι το mgs V)από πολλούς κριτικούς ήταν και συνεχίζει να είναι το batman arkham city.......Δεν πειράζει όμως....η προσπάθεια του kojima μετράει που παραλίγο να τα καταφέρει..\nΔεν ακουμπάει το Arkham City, όσο γαμάτο και αν είναι, παιχνίδια του Kojima κατ'εμέ.\n#17 +4 AntonKos (Level 17) 09/09/2015 03:11\nΠολύ αναλυτικό review και εχοντας παιξει 15 ώρες συμφωνώ στο ότι πρόκειται όντως για έπος. Ελευθερία επιλογών στο gameplay και στη διαχείριση της βάσης, κλιμακωτή δυσκολία στις αποστολές και γενικά αριστούργημα. Και πολύ καλός σχεδιασμός χαρακτήρων. Δεν το χορταίνω μέχρι τώρα.\nΓια μενα το μονο Metal Gear που αξίζει 10/10 είναι το Metal Gear Solid 4.Η διάρκεια στο MGS 5 μπορεί να μεγαλωσε αλλά το gameplay ειναι ενα και το αυτο με το 4.\nΟταν ο Kojima εκανε design στη Rocksteady χτιζανε καλυβες.Αστο απλα η σειρα Batman Arkham ουτε κατα διανοια δεν φτανει τα Metal Gear Solid.\n#18 +1 KINGxCOOLZ (Level 13) 09/09/2015 07:43\nΑπλά παιχνιδάρα! Πάει για Game of the Year. Επίσης, πάρα πολύ καλό review Παντελή!\n#19 +1 snowviliers (Level 8) 09/09/2015 11:15\nΤο καλύτερο review σε όλο το Internet έγραψες Παντελή για ακόμα μια φορά!!!Κορυφαίο παιχνίδι το mgs v:the phantom pain.Mία ερώτηση μόνο:Επειδή δεν έχω παίξει ξανά mgs παιχνίδι, και ενδιαφέρομαι για το phantom pain, για να ακολουθήσω το σενάριό του χρειάζεται να έχω παίξει κάποιο άλλο metal gear, ή μπορώ να ξεκινήσω με αυτό?Ευχαριστώ και συγχαρητήρια για το review Παντελή!!\n#20 -3 tonyler (Level 23) 09/09/2015 11:28\nΠερίμενα ένα τέτοιο σχόλιο η αλήθεια είναι μιας και οι έλληνες μεγάλωσαν με metal gear.Πιθανότατα δεν έπαιξες batman arkham city και γενικότερα οποιοδήποτε παιχνίδι της σειράς για να το λες αυτό.Πιθανότατα για το λόγο που ο πρωταγωνιστής είναι ο bats και το θεωρείς χαρακτήρα παιδικό η πολύ κλισέ ε?......Κλασικά ότι θα σκεφτόταν ο κάθε έλληνας ...\nΘα'θελες η σειρα metal gear Να είναι τόσο καλή ώστε να είναι μακράν καλύτερη από τα arkham(ο ανταγωνισμός γίνεται καθαρά λόγω του ότι τα mgs ειναι περισσότερα-όχι ποιοτικότερα).\nΑλλά εγώ μίλησα για arkham city και όχι όλη τη σειρά!Απλά αξεπέραστο παιχνίδι που μόνο οι καλυβάνθρωποι μπορούν να φτιάξουν.....\n#21 the_prophet1987 (Level 22) 09/09/2015 11:44\nΑν δώσετε βάση σε όλα τα cassete tapes και όλες τις συνομιλίες δε χρειάζεται να έχετε παίξει τα προηγούμενα,θα βγάλετε άκρη.\nΠολύ ωραίο το review και το παιχνίδι ενοείται αλλά έχω ένα παράπονο.Με βγάζει απο το πρόγραμμά μου.Περνάει η ώρα σαν νερό ολοκληρώνοντας side ops μόνο και μόνο για να βγούν κι άλλα side ops.\n#22 +3 AntonKos (Level 17) 09/09/2015 12:01\nΕχω τερματίσει το Batman Arkham Knight και το Batman Arkham City.Οπότε μην βγάζεις αυθαίρετα συμπεράσματα.Μί λα για τον εαυτό σου.Το σεναριο τους ειναι πολύ ρηχό μπροστά σε αυτό της σειράς Metal Gear Solid.\n#23 -3 tonyler (Level 23) 09/09/2015 12:06\nΕχω τερματίσει το Batman Arkham Knight και το Batman Arkham City.Οπότε μην βγάζεις αυθαίρετα συμπεράσματα.Μίλα για τον εαυτό σου.Το σεναριο τους ειναι πολύ ρηχό μπροστά σε αυτό της σειράς Metal Gear Solid.\nΔεν υπάρχει σύγκριση ,ιδιαίτερα από άποψη ιστορίας ,όταν το ένα παιχνίδι έχει τόσο τεράαστιο βάθος αφού γράφονται επεισόδια απο το 1939 και συνεχίζονται να γράφονται μέχρι σήμερα!\n#24 +1 drakul (Level 16) 09/09/2015 12:16\nTONYLER Καλα ολα αυτα αλλα οσο για τα metal gear παιξε το πρωτο και οταν λεμε πρωτο δεν εννοουμε στο playstation που ηταν μακραν το καλυτερο αλλα στο NES.Τωρα οσο αφορα για παιχνιδια σειρες αστο μεγαλε πιο metal gear μας λες οταν υπαρχουν τα megaman,mario,c astlevania(τα 2 τελευταια kojima),zelda,f f και αλλα πολλα.αν λες για τα γραφικα τωρα ok συμφωνω αλλα το καθενα στην εποχη του.και μη κοιτας μονο γραφικα αλλα ολο το συνολο.\n#25 -2 tonyler (Level 23) 09/09/2015 13:03\nTONYLER Καλα ολα αυτα αλλα οσο για τα metal gear παιξε το πρωτο και οταν λεμε πρωτο δεν εννοουμε στο playstation που ηταν μακραν το καλυτερο αλλα στο NES.Τωρα οσο αφορα για παιχνιδια σειρες αστο μεγαλε πιο metal gear μας λες οταν υπαρχουν τα megaman,mario,castlevania(τα 2 τελευταια kojima),zelda,ff και αλλα πολλα.αν λες για τα γραφικα τωρα ok συμφωνω αλλα το καθενα στην εποχη του.και μη κοιτας μονο γραφικα αλλα ολο το συνολο.\nΠοτέ μα ποτέ δεν με ενόχλησαν τα γραφικά στα παιχνίδια!Επομέ νως, ο,τι παιχνίδι κρίνω το κρίνω ως σύνολο.\nΔεν πρόκειται να πάρω NES για να παίξω metal gear(pokemon,ma rio,zelda ίσως)...\nΓια το τελευταίο συμφωνώ : Καλύτερο παιχνίδι ήταν το καθένα στην εποχή του.Ηταν πχ κάποτε το guns of the patriots το έπος ,τώρα έχουν βγει πολύ καλύτερα παιχνίδια.\nΕγώ απλά ανέφερα ότι το ''Τέλειο'' το έχει πάρει μόνο ένα παιχνίδι ,γιατί βλέπω πολλούς να δίνουν 10/10(users του gw).\n#26 +2 supermario644ever (Level 20) 09/09/2015 15:11\nΚαταπληκτικό review και τέλειο game\n#27 rjhe (Level 22) 10/09/2015 03:26\nΌλα δείχνουν ότι πρόκειται για παιχνιδάρα, δεν το έχω δοκιμάσει ακόμη αλλά ο καιρός γαρ εγγυς! Αν και με το review του Παντέλα, είναι σαν να το έχω παίξει!\n#28 Drake77 (Level 10) 10/09/2015 12:09\nΕξαιρετικο το review σου Παντελη!Επος απο τον Kojima!!!\n#29 NoGood! (Level 24) 10/09/2015 13:47\nTo τελευταίο διαμάντι του Kojima στην Konami εννοείται πως θα άγγιζε την τελειότητα.Ένα εξαιρετικό παιχνίδι κατ εμέ.Αξίζει κάθε gamer να το έχει στην συλλογή του!\n#30 +1 TheRedWood (Level 17) 10/09/2015 17:01\nΑφού έχεις πει ότι δεν έχεις ιδέα από mgs, πως συγκρίνεις την ιστορία του. Και όσον αφορά την ιστορία από το 1939 που λες, αυτό αφορά τα comics τα οποία δεν έχουν καμία σχέση με το παιχνίδι...\n#31 +1 TheRedWood (Level 17) 10/09/2015 17:04\nΠοτέ μα ποτέ δεν με ενόχλησαν τα γραφικά στα παιχνίδια!Επομένως, ο,τι παιχνίδι κρίνω το κρίνω ως σύνολο.\nΔεν πρόκειται να πάρω NES για να παίξω metal gear(pokemon,mario,zelda ίσως)...\nΔηλαδή πρέπει να λέμε τα αυτονόητα? ΔΕΝ υπάρχει τέλειο παιχνίδι!! Ούτε το Arkham City έχει πάρει 10/10 απ'όλους τους reviewers ούτε καποιο άλλο. Ο καθένας παραθέτει την αποψη του στο review, αυτό δε σημαίνει ότι η άποψη του είναι κανόνας! Προσπάθησε να περιορίσεις λίγο τον fanboyσμό σου.\n#32 -1 tonyler (Level 23) 10/09/2015 19:40\nΕχουμε βγει τελειως off topic. Το arkham city βασιζεται εξολοκληρου στα comics εξου κι οι παμπολλες αναφορες και easter eggs σε προηγουμενα γεγονοτα.Μαλιστ α ολα τα παιχνιδια εχουν γινει και comics.\nΟταν το bac κυκλοφορησε σαρωσε τα παντα.Πολλοι reviewers εδωσαν 10/10.\nΔεν θεωρεις εσυ τελειο το bac? Αυτο δε σημαινει οτι δεν ειναι τελειο για το 1/5 των reviewers και χιλιαδες gamers.\nΔεν καταλαβαινω πως προεκυψα και παλι fanboy δινοντας τα ευσημα στο παιχνιδι για το παρολιγον επιτευγμα του bac.\n#33 Marston (Level 12) 11/09/2015 06:49\nΈνα ακόμα διαμάντι του Kojima που άλλαξε λίγο πορεία. Χορταστικό review!\n#34 TonyBoy (Level 8) 12/09/2015 11:54\nΦιλαράκο μου τα reviews σου δεν υπάρχουν είναι εντυπωσιακότατα ...εύγε\n#35 Big Boss (Level 11) 15/09/2015 09:23\nτο παιχνίδι είναι τεράστιο παρόλο που (από ότι ακούστηκε) κόπηκε ένα ολόκληρο chapter λόγο χαμηλού budget! το στόρι ήταν αρκετά καλό αλλά όχι τόσο καλό σε σύγκριση με τα προηγούμενα, ωστόσο με κράτησε περισσότερο λόγο τις ερμηνείας που έδιναν οι voice actors μέσω του motion capture!.εχουμε έναν (όπως παντα) badass ocelot,εναν νευριασμένο και μίζερο Kaz και έναν σιωπηλό και πληγωμένο big boss (και για όσους αναρωτιούνται μια χαρα ηταν ο kiefer sutherland).Και παραδόξως η Quiet ηταν πολυ ενδιαφερον χαρακτήρας! εννοείται ότι θα έχει και μεγάλο plot twist αλλιώς τι metal gear και Hideo Kojima game θα ηταν? τα cutscenes ηταν λίγα και κάποια μπορεί και να μην τα δειτε ποτε αλλα το gameplay απο μονο του ηταν cinematic!.Και το gameplay είναι το δυνατο χαρτι του phantom pain..πρεπει να σκεφτεις την κάθε σου κίνηση το τι items έχεις και πως πρέπει να τα χρησιμοποίησης! και ηταν από τα λιγα games που μου δημιούργησαν αδρεναλίνη! Ενταξει εχουμε και mother base,side ops,development σε οπλα και items γενικά εχει πολύ ψωμι! Το μονο που με χαλασε ηταν ότι σε μια φαση θα πρεπει να επαναλάβεις κάποιες παλιές αποστολες σε δυσκολότερο επιπεδο για να συνεχιστεί το στορι και μου θύμισαν το δράμα που περνούσα στο Peace Walker (παιχνιδαρα) με τον ρουφιανο τον Zardonov!.Εχει τα ψεγαδια του και ειχε χώρο για να γινει καλυτερο και αυτό φαίνεται εντονα τοσο στο στορι οσο και σε καποια κομματια όπως οι επαναλαμβανόμεν ες αποστολες.Το τελος δεν θα το spoilαρω αλλα επειδή πολλοί το hateαρουν ,..θελει λιγο πιο ώριμη σκεψη..είναι σαν ένα μεγαλο ευχαριστώ από το Kojima!\n#36 TheRedWood (Level 17) 15/09/2015 22:22\nΕχουμε βγει τελειως off topic. Το arkham city βασιζεται εξολοκληρου στα comics εξου κι οι παμπολλες αναφορες και easter eggs σε προηγουμενα γεγονοτα.Μαλιστα ολα τα παιχνιδια εχουν γινει και comics.\nΤα παιχνίδια είναι βασιμένα στο LORE των comics, το πάρα πολύ να τα πεις μία διασκευή(ούτε διασκευή βασικά) των comics. Ξέρεις δεν έχει πάρει από όλους 10/10(γιατί η λογική σου: ''έχει πάρει από ''χιλιάδες'' 10/10'' μπορεί να χρησιμοποιηθεί κάλλιστα και σε άλλα παιχνίδια(και γιατί όχι μετέπειτα και στο mgs v). Επίσης αν δεν κατάλαβες γιατί σε λέω fanboy, μάλλον πρέπει να διαβάσεις τα γραφόμενα σου. Υ.Γ. Επιμένεις να συγκρίνεις 2 παιχνίδια από τα οποία το ένα ΔΕΝ το έχεις παίξει, αν είναι δυνατόν...\n#37 TheRedWood (Level 17) 16/09/2015 13:41\nQuoting Big Boss:\nτο παιχνίδι είναι τεράστιο παρόλο που (από ότι ακούστηκε) κόπηκε ένα ολόκληρο chapter λόγο χαμηλού budget! το στόρι ήταν αρκετά καλό αλλά όχι τόσο καλό σε σύγκριση με τα προηγούμενα, ωστόσο με κράτησε περισσότερο λόγο τις ερμηνείας που έδιναν οι voice actors μέσω του motion capture!.εχουμε έναν (όπως παντα) badass ocelot,εναν νευριασμένο και μίζερο Kaz και έναν σιωπηλό και πληγωμένο big boss (και για όσους αναρωτιούνται μια χαρα ηταν ο kiefer sutherland).Και παραδόξως η Quiet ηταν πολυ ενδιαφερον χαρακτήρας! εννοείται ότι θα έχει και μεγάλο plot twist αλλιώς τι metal gear και Hideo Kojima game θα ηταν? τα cutscenes ηταν λίγα και κάποια μπορεί και να μην τα δειτε ποτε αλλα το gameplay απο μονο του ηταν cinematic!.Και το gameplay είναι το δυνατο χαρτι του phantom pain..πρεπει να σκεφτεις την κάθε σου κίνηση το τι items έχεις και πως πρέπει να τα χρησιμοποίησης! και ηταν από τα λιγα games που μου δημιούργησαν αδρεναλίνη! Ενταξει εχουμε και mother base,side ops,development σε οπλα και items γενικά εχει πολύ ψωμι! Το μονο που με χαλασε ηταν ότι σε μια φαση θα πρεπει να επαναλάβεις κάποιες παλιές αποστολες σε δυσκολότερο επιπεδο για να συνεχιστεί το στορι και μου θύμισαν το δράμα που περνούσα στο Peace Walker (παιχνιδαρα) με τον ρουφιανο τον Zardonov!.Εχει τα ψεγαδια του και ειχε χώρο για να γινει καλυτερο και αυτό φαίνεται εντονα τοσο στο στορι οσο και σε καποια κομματια όπως οι επαναλαμβανόμενες αποστολες.Το τελος δεν θα το spoilαρω αλλα επειδή πολλοί το hateαρουν ,..θελει λιγο πιο ώριμη σκεψη..είναι σαν ένα μεγαλο ευχαριστώ από το Kojima!\nΤο μόνο που κόψανε είναι μία αποστολή νομίζω, μπορείς να τη δεις εδώ: https://www.youtube.com/watch?v=J3e0LoFh8ew\n#38 +1 MuscleMuseum (Level 11) 16/09/2015 23:59\nΕίμαι ο μόνος που καύλωσε όταν άκουσε Ελληνικα ( απίστευτος Χρήστος Βασιλόπουλος στο voice του doctor).\nΈρχεται μετά και ο Παντελής να μας καυλώσει ακόμα περισσότερο με αυτό το τέλειο review , τι να πω το game παιχνιδάρα , δεν είμαι άτομο που ξέρει να βαθμολογεί και δεν θα κάτσω να δω τις λεπτομέρειες καθώς πιστεύω πως υπαρχουν ειδικοι σε αυτα τα πράγματα , άτομα π είναι η δουλειά τους αυτη . Είμαι άτομο που βλέπει το συνολο μιας δουλειάς και μπορώ να πω ότι είμαι απολυτα ικανοποιημενος με όλα. Γι αυτό ούτως αλλιώς διαβάζω από αυτό το site εδω και τόσο καιρό για να πέρνω μια πρώτη γνώμη πρωτού αγοράσω ένα game. Νά σται καλάπαιδιά γτ χωρίς εσάς δεν μπορώ να πιστέψω πόσα τσάμπα λευτα θα χαλούσα σε games τα οποια δεν αξιζουν.\n#39 deviljim92 (Level 12) 24/09/2015 19:45\nΤρομερό review αρκετά αναλυτικό! Με αυτά που διάβασα και τα video που είδα πιστεύω θα βγει game of the year! Δυστυχώς δεν έχω παίξει τα παλιά μόνο το 4 άλλα σίγουρα θα προσθέσω και αυτό στη συλλογή μου!\n#40 deviljim92 (Level 12) 07/10/2015 22:03\nΚαταπληκτικό review! Μόλις το προσθεσα στη συλλογή μου....το 4 είχα παίξει από τη σειρά και μου άρεσε πάρα πολύ μακάρι και αυτό να βγει παιχνιδαρα! :)\n#41 +5 Manos (Level 38) 05/11/2015 14:59\nΤο review μόλις έγινε update καθώς ο Παντελής έπαιξε εκτενώς αυτές τις ημέρες το Metal Gear Online.\nΒρείτε τις νέες παραγράφους για το Metal Gear Online στο μέσο του review.\n#42 supermario644ever (Level 20) 07/11/2015 12:11\nΕπικό review για εκπληκτικό δημιούργημα\n#43 sotirakis13 (Level 10) 14/11/2015 02:10\nΟπως ακριβως τα λεει ο Παντελης.Το εχω στο ps3.Μπορει να μην προσφερει την εμπειρια που προσφερει το PS4 και ακομα περισσοτερο το pc αλλα το game ειναι γαματο!!\n#44 ThE GrEeK LEGEND (Level 3) 16/11/2015 20:02\nΠαρόλο που έχω αργήσει αρκετά πρέπει να πω και εγώ την γνώμη μου σαν ΤΕΡΑΣΤΙΟΣ φαν της σειράς.Λοιπόν προτα απ ολα βλέπω πάρα πολλές θετικές κρητικές για το ΣΤΟΡΥ του παιχνιδιού....μ ε δουλεύεται?? Σαν φαν της σειράς υποτίθεται οτι θα βλέπαμε τον big boss να μετατρέπεται σιγά σιγά σε villain και να προδώσει οτι είχε αποκτήσει μέχρι τώρα.......άλλα τίποτα ΑΠΟΛΥΤΩΣ. Ο Kojima μεσα στην βιασύνη του μας λέει κάτι βλακείες οτι τοσο καιρό ησουν ο χειρουργός απ το ground zeroes και ο αληθινός big boss ετοιμάζει την outer haven. Άπλα απαράδεκτο σαν παιχνίδι που υποσχόταν επικοτητα προς το τέρμα Αμα κάποιος ειναι κανουργιος στη σειρά λογικο ειναι να ξετρελαθεί μαζι του όμως ολοι οι hardcore φανς του (οπως εγω) άπλα θέλουμε να το ξεχάσουμε και να κάνουμε σαν να μην υπάρχει. Υ.Γ το gameplay ομως ειναι επικό\n#45 Salina (Level 18) 19/11/2015 00:23\nΗ καλύτερη stealth σειρά!!! πολυαγαπημένη!\n#46 Subliminal (Level 5) 31/12/2015 12:46\nΕνα απο τα καλυτερα παιχνιδια που εχω παιξει ποτε. Kojima εισαι θεος\n#47 nicolas_t31 (Level 5) 04/04/2016 14:55\nAπο τα καλυτερα παιγνιδια που εχω παιξει ποτε!\n#48 GeoRaragh (Level 18) 06/05/2016 14:37\nΠαιχνιδάρα! Το έχω παίξει 230 ώρες, έχω τερματίσει το κανονικό story και μου έχουν μείνει λίγες side ops.Του έδωσα 50 ευρώ με το που βγήκε , αξίζουν και με το παραπάνω!\n#49 Adam_Pap (Level 18) 30/05/2017 20:52\nΠρεπει πρεπει πρεπει πρεπει πρεπει πρεπει!!!\nUser Score ( 40 votes ) 9.48\nUser Reviews 8.83\nRequirements: 4GB RAM, Επεξεργαστής Intel Core i5-4460 (3.40 Ghz). Κάρτα γραφικών NVIDIA GeForce GTX 650 (2GB), Χώρος στον σκληρό δίσκο 28GB, Λειτουργικό σύστημα Windows 7/8 (64-bit)


ΨΑΡΟΝΕΦΡΙ ΜΕ ΠΟΥΡΕ ΚΑΡΟΤΟΥ & ΣΑΛΤΣΑ ΣΕΛΕΡΙ - Chef στον Αέρα\nΑπό τον Chef Βασίλη Σικαλιά\nΠΡΩΤΗ ΠΡΟΒΟΛΗ: 23/12/2016\n1 ΦΙΛΕΤΟ ΨΑΡΟΝΕΦΡΙ (300 ΓΡ.)\n2 ΚΛΩΝ. ΜΑΡΑΘΟ\n3 ΚΛΩΝ. ΦΡΕΣΚΟ ΘΥΜΑΡΙ\nΓΙΑ ΤΟΝ ΠΟΥΡΕ ΚΑΡΟΤΟΥ:\n3 ΜΕΤΡΙΑ ΚΑΡΟΤΑ\n½ LT ΓΑΛΑ\nΓΙΑ ΤΗ ΣΑΛΤΣΑ ΣΕΛΕΡΙ:\n2 ΚΛΩΝ. ΣΕΛΕΡΙ\n2 ΚΛΩΝ. ΦΡΕΣΚΟ ΘΥΜΑΡΙ\n½ ΦΛ. ΛΕΥΚΟ ΚΡΑΣΙ LENGA ΑΒΑΝΤΙΣ\n300 ML ΖΩΜΟ ΚOΤΟΠΟΥΛΟΥ\nΔένουμε το ψαρονέφρι, με σπάγγο μαγειρικής, για να πάρει σχήμα, ρίχνουμε αλάτι και πιπέρι. Έπειτα το θωρακίζουμε σε ένα αντικολλητικό τηγάνι με ελαιόλαδο και βούτυρο, από όλες τις πλευρές μέχρι να πάρει χρώμα και στη συνέχεια το ψήνουμε σε προθερμασμένο φούρνο, στους 220 βαθμούς, για 8-10 λεπτά.\nΣωτάρουμε σε ελαιόλαδο το κρεμμύδι, προσθέτουμε το φρέσκο θυμάρι, το σέλερι και σβήνουμε με το λευκό κρασί. Προσθέτουμε το ζωμό κοτόπουλου, αλάτι, πιπέρι και αφήνουμε τη σάλτσα να βράσει. Στο τέλος δένουμε με το βούτυρο και ρίχνουμε το χυμό λεμονιού.\nΒάζουμε σε ένα κατσαρολάκι τα καρότα, ένα κρεμμύδι, το γάλα και βράζουμε μέχρι να μαλακώσουν τα λαχανικά. Αφαιρούμε το κρεμμύδι, βάζουμε στο μούλτι τα βρασμένα καρότα, το αλάτι, το βούτυρο και χτυπάμε μέχρι να γίνουν πουρές.\nΚόβουμε το ψαρονέφρι σε μικρά φιλετάκια, το σερβίρουμε με τον πουρέ καρότου, περιχύνουμε με τη σάλτσα σέλερι και γαρνίρουμε με μάραθο και θυμάρι.\nΜΠΕΡΓΚΕΡ ΜΕ ΜΠΙΦΤΕΚΙ ΑΛΛΑNΤΙΚΩΝ & MOZZARELLA


Τα νέα του Ωρωπού: Ένας χρόνος "Αγανακτισμένοι" στις πλατείες\nΈνας χρόνος "Αγανακτισμένοι" στις πλατείες\nΈνας χρόνος συμπληρώνεται σήμερα από την Τετάρτη 25 Μαΐου, όταν οι\nΑγανακτισμένοι βγήκαν για πρώτη φορά στις πλατείες όλης της χώρας.\nΗ συντονιστική ομάδα κινημάτων αναφέρει χαρακτηριστικά στην ανακοίνωσή της:\n«Στις 25 Μαΐου 2012 συμπληρώνουμε ένα χρόνο από την ημέρα που εμείς οι Έλληνες βγήκαμε στους δρόμους και τις πλατείες όλης της Ελλάδας, χωρίς οργάνωση μα με πολύ πίστη και διάθεση για Ελευθερία και Δημοκρατία. Η αυθόρμητη αντίδραση μας, γρήγορα πήρε διαστάσεις και μορφοποιήθηκε ως ένα κίνημα που όμοιο του δεν έχει ξαναγίνει στα ελληνικά χρονικά.\nΘα είμαστε εκεί γιατί τώρα θα είναι δύσκολο γι' αυτούς να παίξουν τα παιχνιδάκια της εξουσίας τους.\nΘα είμαστε εκεί και γι' αυτούς που "έφυγαν" άδικα. Θα είμαστε εκεί και θα είμαστε όλοι μαζί ενωμένοι», αναφέρουν χαρακτηριστικά.\nΑναρτήθηκε από Τα νέα του Ωρωπού στις 3:04 μ.μ.


axinosp: ΒΙΝΤΕΟ – πρώτης γραμμής: Οι διαδηλωτές προσπαθούν να μπουν στη Βουλή!\nΣτη σημερινή δυναμική διαδήλωση, η συντριπτική πλειοψηφία των συμμετεχόντων ήταν εργαζόμενοι και άνεργοι. Ο χώρος των αναρχικών – αντιεξουσιαστών, παρέλασε με ψυχραιμία δίχως να εμπλακεί σε αψιμαχίες με τις δυνάμεις καταστολής.\nΌσο κι αν ακούγεται παράξενο, το ανέβασμα στα σκαλιά της Βουλής, ξεκίνησε από κάποιες γυναίκες, διαδηλώτριες – εργαζόμενες, οι οποίες πρώτεςπέρασαν την κορδέλα της αστυνομίας και παρέσυραν το μέγα πλήθος των απεργών διαδηλωτών προς το Κοινοβούλιο.\nΤα ΜΑΤ αρχικά πιάστηκαν στον ύπνο μην ξέροντας πως να αντιδράσουν απέναντι στουςπολίτες που ανέβαιναν τα σκαλοπάτια κρατώντας Ελληνικές σημαίες.\nΗ αμηχανία έδωσε χρόνο στους διαδηλωτές να κάψουν μια γερμανική και μια ναζιστικήσημαία, στα σκαλοπάτια της Βουλής.\nΣτη συνέχεια τα ΜΑΤ απώθησαν αρχικά τους διαδηλωτές με τις ασπίδες τους και στη συνέχειαψεκάζοντάς τους με δακρυγόνα.


Αντιπροσωπεία του Δήμου Ρεθύμνου στα Ιωάννινα - EPIRUS TV NEWS\nΑντιπροσωπεία του Δήμου Ρεθύμνου στα Ιωάννινα\nEpirus TV NEWS 9/18/2017 11:32:00 π.μ.\nΣήμερα το πρωί ο Δήμαρχος Ιωαννίνων, Θωμάς Μπέγκας, τους υποδέχτηκε στο γραφείο του όπου συζήτησαν διάφορες προοπτικές συνεργασίας και τρόπους ενδυνάμωσης των σχέσεων μεταξύ των δύο Δήμων.\nΗ αντιπροσωπεία του Δήμου Ρεθύμνου έδωσε αναμνηστικά δώρα εκ μέρους του Δημάρχου στον κ. Μπέγκα ο οποίος ανταπέδωσε χαρίζοντας δύο βιβλία για την αρχαία Δωδώνη και τους ευεργέτες των Ιωαννίνων.\nΑντιπροσωπεία του Δήμου Ρεθύμνου στα Ιωάννινα Reviewed by Epirus TV NEWS on 9/18/2017 11:32:00 π.μ. Rating: 5


Όλα τα crossover της αγοράς με λιγότερα από 17.000 ευρώ - Ποτέ άλλοτε οι επιλογές στην crossover κατηγορία δεν ήταν τόσες πολλές και σε ορισμένες περιπτώσεις, τόσο οικονομικές. - gocar.gr - Περιοδικό αυτοκινήτου\nΣτέλιος Παππάςστις 17.05.2022\nΠριν από όχι και πολύ καιρό, όταν μιλούσαμε για ένα όχημα με έστω και κάποιες off-road ικανότητες, το μυαλό πήγαινε σε μοντέλα σχετικά μεγαλύτερα σε μέγεθος, κάτι που με την σειρά του σήμαινε πως θα είχαν και αυξημένο κόστος. Δεν έβρισκες εύκολα κάποιο compact, οικονομικό μοντέλο το οποίο να μην λέει όχι και σε μία εκτός δρόμου εξερεύνηση. Κάτι τέτοιο δεν ισχύει πλέον, με τις διαθέσιμες επιλογές που ξεκινούν κάτω ακόμη και από τις 17.000 ευρώ να είναι πολλές και μάλιστα από όχι μόνο μία κατηγορία.\nΠαρακάτω θα βρείτε 7 crossover κατασκευές που υπάρχουν αυτή τη στιγμή στην ελληνική αγορά και όλες ξεκινούν με τιμή κάτω των 17.000 ευρώ. Πρόκειται για μοντέλα που ανήκουν στα segments Α και B, με μερικά από αυτά να καταφέρνουν να προσφέρουν ακόμη και το προνόμιο της τετρακίνησης σε αυτό το φάσμα χρημάτων. Πάμε να τα δούμε αναλυτικά:\nDacia Sandero Stepway – από 15.950 €\nΜε μοντέρνα εμφάνιση, χώρους και ίσως την καλύτερη αναλογία κόστους-παροχών από όλη την λίστα, το Sandero Stepway είναι μία από τις πιο value for money επιλογές ολόκληρης της αγοράς. Κάτω από το «ταβάνι» των 17.000 € μάλιστα βρίσκουμε, όχι μόνο την βασική έκδοση βενζίνης των 90 ίππων, αλλά και τον άκρως αποδοτικό 1.000άρη διπλού καυσίμου των 100 ίππων που λειτουργεί και με υγραέριο (LPG) και κοστίζει μόλις 16.400 €!\nΔιαβάστε εδώ την αναλυτική δοκιμή του.\nFiat Panda City Cross – από 14.900 €\nΤο μικρό και χαριτωμένο αυτοκίνητο πόλης από την Fiat καλά κρατεί στην αγορά, προσφέροντας όχι μόνο crossover χαρακτηριστικά στην μικρότερη κατηγορία, αλλά συνδυάζοντας τα μάλιστα και με ενδιαφέρουσες επιλογές κινητήρα. Μετά και την προωθητική ενέργεια των 600 € το 1.000άρη Panda City Cross έρχεται εμπλουτισμένο και με υβριδική τεχνολογία, ενώ με τιμή 16.400 € μπορείτε να αποκτήσετε και την ιδιαίτερα οικονομική έκδοση διπλού καυσίμου που χρησιμοποιεί φυσικό αέριο CNG.\nΠατήστε εδώ για να διαβάσετε την δοκιμή του Fiat Panda City Cross 1.0 Hybrid.\nHyundai Bayon – από 16.290 €\nΜε τιμές που ξεκινούν από τις 16.290 € χάρη στην προωθητική ενέργεια της ελληνικής αντιπροσωπείας, η νεότερη προσθήκη στην SUV γκάμα της Hyundai, το Bayon, κάνει διαθέσιμα τα crossover χαρακτηριστικά σε ένα ευρύ κοινό αγοραστών. Η συγκεκριμένη έκδοση χρησιμοποιεί ένα 1.200άρη μοτέρ βενζίνης απόδοσης 84 ίππων.\nΜάθετε περισσότερα για το μοντέλο στην δοκιμή που πραγματοποιήσαμε πριν λίγο καιρό.\nKia Picanto X-Line – από 15.790 €\nΜπορεί το μικρό Picanto X-Line να φλερτάρει με τα όρια της έννοιας crossover, αυτό όμως δεν σημαίνει πως δεν φέρει όσα απαιτεί ένας τέτοιος χαρακτηρισμός. Είναι ψηλότερο, ελαφρώς μεγαλύτερο σε διαστάσεις από το συμβατικό Picanto και εξοπλισμένο με όλα τα απαραίτητα στοιχεία από πλευράς εμφάνισης, τα οποία αναδεικνύουν τον περιπετειώδη χαρακτήρα του. Οι τιμές για την έκδοση X-Line ξεκινούν από τις 15.790 € με τον κινητήρα βενζίνης των 1.200 κυβικών και 84 ίππων.\nΔιάβασε την δοκιμή του Kia Picanto X-Line 1.0T των 100 ίππων εδώ.\nKia Stonic – από 16.340 €\nΤο B-SUV της κορεατικής μάρκας αποτελεί υπόδειγμα στην κατηγορία του, χάρη στην πλούσια γκάμα εξοπλισμού που έχει να προσφέρει και το χαμηλό κόστος με το οποίο την συνδυάζει. Οι τιμές ξεκινούν από τις 16.340 € για την βασική έκδοση με το ατμοσφαιρικό 1.200άρη μοτέρ βενζίνης και το πακέτο εξοπλισμού GL Inmotion.\nΕδώ μπορείτε να διαβάσετε την δοκιμή της σπορτίφ GT-Line έκδοσης με τον κινητήρα των 100 ίππων και την ήπια υβριδική τεχνολογία.\nSuzuki Ignis – από 14.680 €\nΤο Suzuki Ignis δίνει μαθήματα στο πως να προσφέρεις ένα ικανό σύνολο για χωμάτινες καταστάσεις σε τιμή-έκπληξη. Όχι μόνο είναι αρκετά οικονομικό στην βασική του έκδοση, αλλά ακόμη και με την επιλογή της τετρακίνητης έκδοσης, το κόστος δεν ξεπερνά τις 16.280 €.\nΠατήστε εδώ για να διαβάσετε την δοκιμή του Suzuki Ignis 1.2 DualJet Hybrid CVT.\nToyota Aygo X – από 14.370 €\nΤο μικρό αυτοκίνητο πόλης στην νέα του γενιά απαλλάχθηκε από την κοινή αστική ενδυμασία και εξοπλίστηκε με πιο δραστήριο χαρακτήρα, όπως άλλωστε φαίνεται και από την εμφάνιση. Οι διαστάσεις μεγάλωσαν ελαφρώς, αλλά τα compact χαρακτηριστικά που το έκαναν κυρίαρχο των πόλεων παραμένουν. Μόνο που τώρα θα σε συνοδέψει και στην εξόρμηση που έχεις προγραμματίσει για το Σαββατοκύριακο.\nΔιαβάστε εδώ περισσότερα για το Toyota Aygo X


H AG274FZ, 27”, προσφέρει λαμπρές προδιαγραφές για τους οπαδούς των παιχνιδιών FPS. Το γρήγορο IPS panel με την εγγενή ανάλυση FHD (1920 x 1080) παρέχει ρυθμό ανανέωσης 240 Hz (μέσω DP 1.4), ο οποίος μπορεί να υπερχρονιστεί στα 260 Hz και με χρόνους απόκρισης 1 ms GtG. Η AG274FZ χρησιμοποιεί την ίδια βραβευμένη σχεδίαση, διαθέτει μια ασπίδα σκιάς και την ίδια στιβαρή βάση με ρυθμιζόμενο ύψος. Επιπλέον χαρακτηριστικά, όπως o φωτισμός RGB που προσαρμόζεται από τον χρήστη, το QuickSwitch για εύκολες ρυθμίσεις OSD, τα δύο ηχεία 5W με ήχο DTS και o διανομέας USB 4 θυρών ενισχύουν περαιτέρω τη χρηστικότητα και την ευελιξία αυτού του μοντέλου. Για την εξάλειψη του τραυλισμού και των\nκολλημάτων, η οθόνη υποστηρίζει Adaptive-Sync. Για έντονα, φυσικά χρώματα, η οθόνη καλύπτει το 110,5% της γκάμας sRGB και έχει DisplayHDR 400 για υψηλό δυναμικό εύρος.\nthegreeksenergy.com » Τεχνολογικά Νέα » Ειδήσεις » Hardware/Περιφερειακά » H AGON by AOC ενισχύει περαιτέρω την pro gaming γκάμα οθονών της


7:42 μμ, Παρασκευή 22 Μάι 2020 7:42 μμ, Παρασκευή 22 Μάι 2020\n«Τώρα αρχίζουν τα δύσκολα για την κυβέρνηση καθώς, μαζί με την αισιοδοξία, καταγράφεται στις μετρήσεις και η επάνοδος του φόβου και της ανασφάλειας. Η οικονομία μας κινδυνεύει με ύφεση, οι επιχειρήσεις με λουκέτα, οι εργαζόμενοι με δυσμενείς αλλαγές ή το χειρότερο με ανεργία», υποστήριξε η Φώφη Γεννηματά, στην εισήγησή της στη τηλεδιάσκεψη με τους γραμματείς των τομέων του Κινήματος Αλλαγής. Πρόσθεσε ότι η κυβέρνηση στέκεται χωρίς σχέδιο, χωρίς αντανακλαστικά, χωρίς πειστικές απαντήσεις. Φέρνοντας ως παράδειγμα τα μέτρα για τη στήριξη της οικονομίας, η πρόεδρος του Κινήματος Αλλαγής ανέφερε πως «δεν πρόκειται για «μπαζούκας» όπως διαφημίζει, αλλά για «πιστολάκι, το οποίο όμως πυροβολεί και τον κόσμο της εργασίας. Γιατί αυτή είναι η δεξιά. Αυτή είναι η αντίληψη της».


Ο Μάιος ήταν ένας από τους καλύτερους και πιο “παραγωγικούς” μήνες για το διαγωνισμό προγνωστικών και το Prognostika.net!!! Η καθημερινή παρουσία και οι συνεχόμενες προτάσεις των Tipster έδωσαν στον διαγωνισμό μια…άγρια ομορφιά.\nΣειρά έχει ο Ιούνιος και οι μεγάλες αναμετρήσεις για το Euro όπου και εκεί αναμένουμε μάχες στα γήπεδα της Γαλλίας ανάμεσα στις ομάδες των χωρών αλλά και στη κατηγορία Net Profit ανάμεσα στους Tipsters. Για ακόμα ένα μήνα οι 20 πρώτοι Tipsters της κατηγορίας Net Profit θα κερδίσουν, από τα προγνωστικά τους, πολλά δώρα προσφορά των χορηγών. Προσοχή θα χρειαστεί στις αλλαγές που υπάρχουν στους όρους χρήσης του διαγωνισμού.\nΝέος διαγωνισμός ξεκινάει για τη διάρκεια του Euro και μπορείτε να ενημερωθείτε εδώ για αυτόν. Ξεκινήστε τώρα εδώ να δίνετε τις προτάσεις σας για να κερδίσετε εσείς ένα από τα δώρα του διαγωνισμού. Εδώ μπορείτε να βρείτε και τα δώρα του ετήσιου διαγωνισμού που διεξάγεται παράλληλα με τον μηνιαίο μας διαγωνισμό προγνωστικών.\nΤα δώρα για το διαγωνισμό προγνωστικών Ιουνίου\n1ος. 1 Tablet MultiPad Color 8.0 3G και 100 ευρώ Free Bet\n2ος. 50 ευρώ Free Bet και 1 συλλεκτικό USB Stick 8GB\n3oς. 30 ευρώ Free Bet και 1 συλλεκτικό USB Stick 8GB\n4ος. 20 ευρώ Free Bet και 1 συλλεκτικό USB Stick 8GB\n5ος. 10 ευρώ Free Bet και 1 συλλεκτικό USB Stick 8GB\n6ος. 10 ευρώ Free Bet και 1 συλλεκτικό USB Stick 8GB\n7ος. 10 ευρώ Free Bet και 1 συλλεκτικό USB Stick 8GB\n8ος. 10 ευρώ Free Bet και 1 συλλεκτικό USB Stick 8GB\n9ος. 5 ευρώ Free Bet και 1 συλλεκτικό USB Stick 8GB\n10ος. 5 ευρώ Free Bet και 1 συλλεκτικό USB Stick 8GB\n11ος. – 20ος. 5 ευρώ Free Bet\nΤο Tablet και τα Free Bets είναι προσφορά από τη MagicBet, ενώ τα συλλεκτικά USB Sticks είναι μια προσφορά του Prognostika.net\n• Ο διαγωνισμός λήγει στις 30 Ιουνίου στις 23:59.\nδώσει 30 προτάσεις, μέσα στη διάρκεια του μήνα, με μέσο όρο κερδισμένων μηνιαίων αποδόσεων από 1,85 και άνω [Μόνο για τη διεκδίκηση των δώρων των θέσεων 1-10 θα πρέπει οι προτάσεις να είναι τουλάχιστον 30]\nfree bet Tablet MultiPad Color 8.0 3G tipster tipster league Διαγωνισμός προγνωστικών Ιουνίου διαγωνισμός τιπστερ δώρα usb stick δώρο tablet\nReal Madrid – Atletico Madrid 1 – 1 (5:3p)\nΣτους αγώνες του Euro παίζουμε EURO SCORE!!!


«Kaiafas Run 2019» και φέτος στον Καϊάφα – Άνοιξαν οι εγγραφές για τους συμμετέχοντες | Εφημερίδα Πρωινή\n«Kaiafas Run 2019» και φέτος στον Καϊάφα – Άνοιξαν οι εγγραφές για τους συμμετέχοντες\nΟ Ναυτικός Όμιλος Ζαχάρως, ο Σύλλογος «Ποδηλάτες Ζαχάρως» και οι Δρομείς Υγείας Ζαχάρως με την υποστήριξη του Δήμου Ζαχάρως, της Εταιρείας Ακινήτων δημοσίου – ΕΤΑΔΑ.Ε. και της Περιφέρειας Δυτικής Ελλάδας, διοργανώνουν τον αγώνα δρόμου KAIAFASRUN στη Λίμνη Καϊάφα Ζαχάρως την Κυριακή 20 Οκτωβρίου 2019 και ώρα 9:00π.μ. Οι εγγραφές για την συμμετοχή στον αγώνα άνοιξαν και θα διαρκέσουν ως τις 10 Οκτωβριου.\nΗ εκδήλωση περιλαμβάνει τρεις διαδρομές:\nΑ. 9.900μ για ενήλικες δρομείς\n-A1 – Μαθητές / τριες Λυκείου16-18 ετών,\n-A2 – 19-40 ετών\n-A3 – 41- και άνω\n-B1 – Μαθητές Δημοτικού Σχολείου Δ, Ε & ΣΤ τάξης\n-B2 – Μαθητές Γυμνασίου Α,Β & Γ τάξης\n-B3 – Μαθητές Λυκείου (Α,Β & Γ τάξης)\n-ΟΠΕΝ Ενήλικες από 18 ετών κι άνω\nΏρα εκκίνησης: μετά τον τερματισμό του τελευταίου αθλητή/τριας του αγώνα των 9.900μ περίπου στις 11.00 π.μ.\n1. Η συμμετοχή των μαθητών της μικρής κατηγορίας Δημοτικού Σχολείου(Α, Β & Γ τάξης) έχει περισσότερο συμβολικό χαρακτήρα και μπορούν τα παιδιά να τρέξουν με τη συνοδεία των γονέων τους.\n2. Μετάλλια θα δοθούν σε όλους όσους τερματίσουν\nΠΡΟΣΟΧΗ η συμμετοχή των αθλητών – μαθητών επιτρέπεται μόνο στην ηλικιακή τους κατηγορία\nΌλοι οι αγώνες γίνονται σε μια περιοχή με μοναδική φυσική ομορφιά στις όχθες της Λίμνης Καϊάφα. Οι διαδρομές είναι επίπεδες– χωμάτινες σε δρόμους χωρίς κυκλοφορία αυτοκινήτων.Υπάρχει ορατότητα για θεατές που θέλουν να παρακολουθήσουν τους δρομείς να αγωνίζονται. Εκκίνηση και τερματισμός και των τριών αγώνων είναι οι εγκαταστάσεις του σκι, στο νησάκι της λίμνης.\n« Αναπτυξιακή Ολυμπίας: Υποβλήθηκαν 79 επενδυτικές προτάσεις στο Leader\nΤο πείραμα του Ερατοσθένη στο 2ο Γυμνάσιο Πύργου »


Σόμπες πελλετ καλαμπόκι | ADTherm.gr\nΑερόθερμη Σόμπα Πελλετ HELENA 8KW & 12KW\nΗ σόμπα πέλλετ ξύλου «HELENA» προορίζεται για σπίτια και διαμερίσματα έως και 120 τμ και με ενεργειακή κλάση Α++. Η σόμπα διατίθεται σε τρία χρώματα (Μαύρο, κόκκινο και μπεζ).\nΣόμπα Πελλετ Καλοριφερ TOBY H\nΗ σόμπα πελλετ TOBY H είναι αυτοκαθαριζόμενη και είναι έτοιμη για άμεση σύνδεση με το υπάρχον δίκτυο των καλοριφέρ. Η TOBY 18kw μπορεί να κάλυψη εώς 130 τμ και έχει 5 ετή εγγύηση .\nΣόμπα πελλετ & καλαμπόκι MAYA 10kw\nΣόμπες πελλετ καλαμπόκι ΜΑΥΑ 10kw Η σόμπα μπορεί να κάψει πελλετ και καλαμπόκι και έχει την δυνατότητα να αναγνωρίζει αυτόματα την ποιότητα του καυσίμου\nΣόμπες πέλλετ που προσφέρουν οικονομία και υψηλή αισθητική!\nΟι σόμπες πελλετ καλαμπόκι (PELLETS) & καλαμπόκι σχεδιασμένες με την πιο εξελιγμένη τεχνολογία για θέρμανση χωρίς την χρήση πετρελαίου & ΕΞΟΙΚΟΝΟΜΗΣΗ ΕΝΕΡΓΕΙΑΣ ΕΩΣ 80%. Στην Ευρώπη, το πρότυπο αναφοράς, στην κατηγορία σόμπες πελλετ είναι το EN 14785 και η σύγκρισή της με όλους τους κατασκευαστές. Αυτή η νομοθεσία ορίζει τα ελάχιστα πρότυπα ενεργειακής απόδοσης, όχι λιγότερο από 75% στη μέγιστη ισχύ και 70% τουλάχιστον, ότι μια σόμπα pellet πρέπει να είναι εντός των αναμενόμενων παραμέτρων. Η σόμπες Puros, ανταποκρίνονται σε μεγάλο βαθμό στις ρυθμιστικές παραμέτρους. Προσφέρουν υψηλές επιδόσεις με παράλληλη ελαχιστοποίηση των εκπομπών ρύπων: θερμότητα ζωτικό χώρο με φυσικό τρόπο, με σεβασμό στο περιβάλλον. Το EN 14785 προβλέπει ότι σε ένα κυβικό μέτρο καυσαερίων που παράγεται από την καύση, διαιρούμενο σε ένα εκατομμύριο μέρη, το περιεχόμενο του μονοξειδίου του άνθρακα (CO) δεν πρέπει να υπερβαίνει τα 400 μέρη ανά εκατομμύριο (ppm) σε πλήρη ισχύ και τουλάχιστον 600 στην ελάχιστη . Η Puros θέτει νέα σημεία αναφοράς: σε μέγιστη 200 ppm και 400 ppm σε ελάχιστη ισχύ.


Προφανώς τα μεγαλύτερα μυστικά κρύβονται στα φανερά, αφού ο πολύς ο κόσμος αδυνατεί να αντιληφθεί αυτό που βλέπει στην οθόνη του, νομίζοντας ότι αν ήταν κάτι μυστικιστικό, θα έπρεπε να είναι κρυμμένο πίσω από κουρτίνες, μέσα σε λέσχες και σε υπόγειες στοές. Δεν είναι όμως έτσι, ίσα ίσα που τα μεγαλύτερα μυστικά τους, όπως αυτό που είδαμε προχθές όπως και άλλα που έχουμε δει στο παρελθόν, γίνονται μπροστά στα μάτια μας, γιατί δείχνουν με αυτό τον τρόπο ότι δεν μας φοβούνται, δεν μας υπολογίζουν, μας έχουν του χεριού τους και οι μειονοτικές φωνές που τους καταλαβαίνουν, που τους παρακολουθούν, θα χαρακτηρίζονται ως αναξιόπιστες από τη μάζα και δεν θα είναι ικανές να επηρεάσουν την εξέλιξη των γεγονότων.\nΤο παγκόσμιο κέντρο καταπολέμησης της τρομοκρατίας διψάει για αίμα αθώων και όσο εμείς κοιτάμε το κακό Ίσις και όχι αυτούς που κρύβονται πίσω από αυτό, τόσο περισσότερες αθώες ζωές θα χάνονται. Η άγνοια και αδιαφορία της μάζας, δίνει ασυλία στα πρόσωπα αυτά,δίνοντας τους το δικαίωμα να κατευθύνουν την ίδια τη μάζα και να εξυπηρετήσουν τις ατζέντες που έχουν ορκιστεί να υπηρετήσουν. Η τρομοκρατία παίρνει παγκόσμια χαρακτηριστικά και όσο πλησιάζει η κατάρρευση του εξτρεμιστικού θύλακα στη Μ. Ανατολή, τόσο θα αυξάνεται η τρομοκρατία παγκοσμίως. Δεν είναι κάτι καινούριο, κατά καιρούς βγαίνουν έρευνες μυστικών υπηρεσιών που μιλάνε για την μεγάλη εισροή φανατικών μουσουλμάνων στην Ευρώπη και ο κίνδυνος τρομοκρατικων χτυπήματων είναι αυξημένος.\nΤώρα θα μου πεις, είναι δικαιοσύνη να σκοτώνουν σε μια συναυλία 18χρονα και 16χρονα; Δεν γνωρίζω όποτε δεν μπορώ να απαντήσω, όμως στα μικρά κράτη που ανέφερα πιο πάνω, εδώ και πολλά χρόνια, παιδάκια, στο όνομα και πάλι της τρομοκρατίας, πολτοποιούνται από τις βόμβες της Μεγάλης Βρετανίας, υποφέρουν, πεινάνε, διψάνε και πεθαίνουν από τις πολιτικές της Μ. Βρετάνιας και άλλων ισχυρών κρατών. Και αυτό συμβαίνει σχεδόν κάθε μέρα, όχι μια φορά και όχι σε μια συναυλία.\nΤα παιδιά και στις δύο περιπτώσεις δεν φταίνε σε τίποτα, είναι τα θύματα του πολιτισμού μας, της αδιαφορίας μας, των πολιτκών επιλογών μας και της άγνοιας μας.ΟΛΩΝ ΜΑΣ! Ο Δυτικός πολιτισμός δεν σοκάρεται για τον θάνατο παιδιών στην Υεμένη, στην Συρία, στην Παλαιστίνη, στο Ιράκ, γιατί είναι Ανατολικά παιδιά και όχι Δυτικά. Βλέπεις δεν είναι μαθημένος ο Δυτικός κόσμος σε τέτοια περιστατικά και το σοκ είναι μεγάλο. Όμως στις Ανατολικές χώρες είναι μαθημένοι και συνηθισμένοι (όχι ότι αυτό μειώνει τον πόνο), σχεδόν κάθε μέρα βρίσκουν τραγικό θάνατο ολόκληρες οικογένειες, άμαχοι, μικρά αγόρια και κορίτσια.\nΜήπως είδες να το προβάλουν τα Ευρωπαϊκά δίκτυα σαν πρώτο θέμα; Είναι παιδιά και αυτά, που όμως τα ευρωπαϊκά κράτη εισέβαλαν και διέλυσαν την καθημερινότητα τους με το έτσι θέλω και έχουν κάποιοι την εικόνα ότι τα ευρωπαϊκά και κατ’ επέκταση Νατοϊκά εγκλήματα θα μείνουν ατιμώρητα; Όχι.. Και δεν είναι όχι γιατί στο λέω εγώ, άσε τι λέω εγώ, εσύ δες και μόνος σου τι γίνετε, δες τις εξελίξεις που τρέχουν με τη μορφή έκτακτων δελτίων. Οι πολιτικές επιλογές, οι κινήσεις και οι ατζέντες που ακολουθούν τα ισχυρά αυτά κράτη είναι υπεύθυνα για το χθεσινό μακελειό.\nΑυτοί που λένε πως θα το κυνηγήσουν, αυτοί το δημιούργησαν, μιλάμε για μια παράνοια, που αν ο κόσμος δεν ήταν μαζικά υπνωτισμένος θα έπρεπε να τους είχε θανατώσει, πρίν γίνει ότι γίνει. Ο δυτικός πολιτισμός για εσένα άνθρωπε μου που τον υπερασπίζεσαι, είναι βουτηγμένος στην υποκρισία, στο ψέμα και στην προπαγάνδα. Και αυτό αποδεικνύεται από τα έργα του και τους καρπούς που θα θερίσει τις μέρες του θερισμού, που ήδη έχουν κάνει την εμφάνιση τους. Από αυτό θα καταλάβεις τι αξία έχει ο πολιτισμός μας, από τα έργα του. Καλό θα ήταν να μην περιμένεις να σου δείξουν τα ΜΜΕ τους υπευθύνους των μακελειών, ούτε οι πολιτικοί καλικάντζαροι, ούτε κάποιος θεσμικός παράγοντας ευρείας αποδοχής, αυτοί, ότι και να γίνει, τυφλοί ήταν και τυφλοί θα παραμείνουν. Μόνος σου ψάξε και βρες την άκρη, συνειδητοποιώντας όμως ότι ο χρόνος πλέον είναι εχθρός και όχι σύμμαχος.\nΚανένα μέσο μαζικής ενημέρωσης δε θα σε πείσει, ότι χάριν της ευημερίας και της παγκόσμιας ασφάλειας, θα πρέπει να βομβαρδιστεί η παγκόσμια απειλή, το Ιράν, κανένας πολιτικός ηγέτης και κανένας διεθνής οργανισμός, δε θα σε κοροϊδέψει και χάριν της παγκόσμιας ειρήνης και σταθερότητας θα πρέπει να επέμβει στα βαλκάνια που διαλύονται. Και όπως μεταφέρετε η είδηση, οι τζιχαντιστές ανακοίνωσαν πως :\n«Αυτή είναι μόνο η αρχή! Τα λιοντάρια του Ισλαμικού Κράτους του Ιράκ αρχίζουν να επιτίθενται σε όλους τους Σταυροφόρους. Αλλάχ Ακμπάρ».\nΆρα πρώτα θα παρουσιαστεί το πρόβλημα στη χειρότερη μορφή του και σε παγκόσμια κλίμακα, πιθανός με χτυπήματα εντυπωσιακά και ταυτόχρονα σε πολλές χώρες, ώστε να επηρεάσει-τρομάξει και να σοκάρει την παγκόσμια κοινότητα και μετά όπως καταλαβαίνουμε θα δοθεί η λύση που αναφέρεται περιπληπτικά πιο πάνω. Πιστεύω πως αρκετοί αντιλαμβάνονται τι σημαίνει η δήλωση του Ίσις :\n"Ακόμα είμαστε στην αρχή". Μάντσεστερ 22 -05-2017 Νεκροί 22 22 του μηνός, 22 νεκροί σύνολο τέσσερα 11άρια


Βάσεις 2021: Έτσι θα διαμορφωθούν φέτος - «20.000 δεν θα καταθέσουν μηχανογραφικό»\nNewsIT Ελλαδα Βασεις 2021: Ετσι θα διαμορφωθουν φετος - «20.000 υποψηφιοι δεν θα μπορεσουν να καταθεσουν μηχανογραφικο» (pics)\nΤις τάσεις που θα διαμορφωθούν στις βάσεις από τις φετινές Πανελλήνιες αναλύει στο newsit.gr, o εκπαιδευτικός κ. Γιώργος Χατζητέγας, ο οποίος ταυτόχρονα αναφέρει ότι περισσότεροι από 20.000 υποψήφιοι δεν θα καταφέρουν να συμπληρώσουν μηχανογραφικό δελτίο.\nΤα όρια εισαγωγής σε σχολές του πρώτου και του δεύτερου επιστημονικού πεδίου εμφανίζουν πτωτικές τάσεις, ενώ αντιθέτως στο τρίτο και στο τέταρτο πεδίο αυξητικές τάσεις. «Αυτό που ενδιαφέρει άμεσα τους υποψηφίους είναι ποιο είναι η ελάχιστη βάση εισαγωγής, η οποία μπορεί και προκύπτει μέσα από τα στατιστικά στοιχεία του υπουργείου Παιδείας», λέει στο newsit.gr ο εκπαιδευτικός.\nΟι πτώσεις και οι αυξήσεις\nΣτη συνέχεια ο κ. Χατζητέγας, δίνει την εικόνα που αποτυπώνεται αυτή τη στιγμή στις βάσεις και των τεσσάρων επιστημονικών πεδίων.\nΣτο πρώτο επιστημονικό πεδίο των ανθρωπιστικών σπουδών δεν αναμένεται άνοδος των βάσεων.\nΑντιθέτως θα υπάρχει πτώση, η οποία μπορεί να ξεκινήσει και από πολύ ψηλά, όπως στις σχολές της Νομική και της Ψυχολογίας.\nΣτο δεύτερο επιστημονικό πεδίο εξαιτίας, της μικρότερης συμμετοχής διαγωνιζομένων κατά 15% σε σχέση με τα προηγούμενα χρόνια, ενδεχομένως να υπάρξουν στις θετικές σπουδές πτωτικές τάσεις των βάσεων.\nΟι υποψήφιοι στο τρίτο και στο τέταρτο επιστημονικό πεδίο ήταν οριακά περισσότεροι σε σχέση με την περσινή χρονιά, οπότε αναμένονται αυξήσεις των βάσεων στις σπουδές Υγείας Οικονομίας και Πληροφορικής.\nΌσον αφορά τώρα τις βαθμολογίες βάσει των οποίων οι υποψήφιου θα μπορούν να συμπληρώσουν μηχανογραφικό, αυτές σύμφωνα με τον εκπαιδευτικό Γιώργος Χατζητέγας διαμορφώνονται ως εξής: Στο πρώτο επιστημονικό πεδίο των ανθρωπιστικών σπουδών τη δυνατότητας συμπλήρωσης μηχανογραφικού δελτίου θα έχουν όσοι έχουν γράψει κατά μέσο όρο και στα τέσσερα μαθήματα πάνω από 8,9.\nΠάνω από 20.000 δε θα μπορέσουν να το συμπληρώσουν\nΣύμφωνα με τα όσα αναφέρει ο κ. Χατζητέγας στο newsit.gr τα παραπάνω στοιχεία δείχνουν ότι περισσότεροι από 20.000 υποψήφιοι δεν θα μπορέσουν να συμπληρώσουν το πρώτο μηχανογραφικό δελτίο, με αποτέλεσμα να υποχρεωθούν να ξαναδώσουν εξετάσεις ή να αναζητήσουν κάποια άλλη διέξοδο σπουδών.\n«Όταν θα έχουμε και την κλιμάκωση των μορίων θα μπορούμε να είμαστε ακριβέστερο για να δούμε πού θα υπάρχουν άνοδοι και πού θα υπάρχουν πτώσεις επακριβώς σε διάφορες περιοχές της βαθμολογικής κλίμακας», συμπληρώνει ο κ. Χατζητέγας.\nΒΑΣΕΙΣ ΠΑΝΕΛΛΗΝΙΩΝΜΗΧΑΝΟΓΡΑΦΙΚΟΠΑΝΕΛΛΗΝΙΕΣ 2021


Ηλεία: Συγκλονίζει ο θάνατος βρέφους 2,5 μηνών – Κατέρρευσε η μητέρα στο νοσοκομείο! - ANEMOS RADIO\nΗλεία: Συγκλονίζει ο θάνατος βρέφους 2,5 μηνών – Κατέρρευσε η μητέρα στο νοσοκομείο!\nAnemos Μαΐου 06, 2019\nΤραγικές φιγούρες στην ανείπωτη τραγωδία, οι δύο εκπαιδευτικοί γονείς του βρέφους. Οι πρώτες εκτιμήσεις και η εξήγηση...\nΤραγωδία που δεν περιγράφεται με λόγια για δυο νεαρους εκπαιδευτικούς στην Ηλεία που μέσα σε λίγες ώρες έχασαν το δυόμιση μηνών βρέφος τους, πιθανότατα από σηψαιμία. Τα ακριβή αίτια για τον αδόκητο χαμό του μωρού θα διευκρινιστούν από τη νεκροψία – νεκροτομή που θα διενεργηθεί.\nΣύμφωνα με πληροφορίες, αργά το απόγευμα του Σαββάτου (04-05-2019) οι δύο εκπαιδευτικοί, οι γονείς του βρέφους, κοριτσάκι μόλις δύομιση μηνών, διαπίστωσαν οτι το μωρό παρουσιάζει έντονη αδιαθεσία και κάνει εμετούς. Έτσι επισκέφθηκαν παιδίατρο της Αμαλιάδας. Η παιδίατρος εξέτασε το βρέφος και έκρινε πως πρέπει να μεταφερθεί αμέσως στο νοσοκομείο Πύργου.\nΟι γονείς με το βρέφος έσπευσαν στον Πύργο. Η κατάσταση της υγείας του βρέφους όπως διαπίστωσαν οι γιατροί στον Πύργο ήταν ιδιαίτερα επιδεινωμένη. Ομάδα ιατρών ανέλαβε άμεσα δράση. Το διασωλήνωσαν, έδωσαν μάχη, αλλά παρά τις προσπάθειές τους δεν κατάφεραν να το κρατήσουν στη ζωή.\nΗ μητέρα του παιδιού στο άκουσμα της τραγικής είδησης του χαμού του σωριάστηκε λιπόθυμη στην αγκαλιά του συζύγου της.\nΤα περί σηψαιμίας, είναι οι πρώτες πληροφορίες. Τα ακριβή αίτια του θανάτου του βρέφους θα διαπιστωθούν ύστερα από την διενέργεια νεκροψίας-νεκροτομής.\nΤα πολύ μικρά μωρά, επειδή το ανοσοποιητικό τους σύστημα δεν έχει αναπτυχθεί πλήρως, μπορεί να πάθουν σήψη εάν μολυνθούν και δεν αντιμετωπιστεί εγκαίρως το πρόβλημα.


Έρχονται «έξυπνες κάρτες» αντί για εισιτήρια σε Μετρό, ΗΣΑΠ. - Το Μοσχάτο Μου-ΝΕΑ ΠΟΛΗ ΜΟΣΧΑΤΟ ΤΑΥΡΟΣ\nHome » ΗΣΑΠ , ΜΕΤΡΟ , ΜΜΜ » Έρχονται «έξυπνες κάρτες» αντί για εισιτήρια σε Μετρό, ΗΣΑΠ.\nΈρχονται «έξυπνες κάρτες» αντί για εισιτήρια σε Μετρό, ΗΣΑΠ.\nWritten By ΤΟ ΜΟΣΧΑΤΟ ΜΟΥ on Δευτέρα, 12 Σεπτεμβρίου 2016 | 8:31:00 μ.μ.\nΣαρωτικές αλλαγές έρχονται σε ό,τι αφορά στα εισιτήρια, που όπως όλα δείχνουν θα πάψουν να έχουν τη μορφή που γνωρίζουμε ως σήμερα, ενώ στους σταθμούς του μετρό και του προαστιακού αναμένεται να μπουν μπάρες που θα απαγορεύουν την είσοδο σε όποιον δεν διαθέτει εισιτήριο.\nΠλέον το εισιτήριο θα μετατραπεί σε ηλεκτρονική κάρτα και θα πρέπει οι επιβάτες στο μετρό ή τον προαστιακό να το έχουν μαζί τους όχι μόνο κατά την είσοδο στο σταθμό, αλλά και κατά την έξοδο. Αυτό για δύο λόγους. Πρώτον διότι χωρίς την ηλεκτρονική κάρτα η πόρτα δεν θα ανοίγει, ούτε κατά την είσοδο, ούτε κατά την έξοδο, και δεύτερος διότι θα υπάρχει και αναλογική χρέωση, το κόστος δηλαδή θα είναι ανάλογα με τη διαδρομή και όχι ενιαίο.\nΟ επιβάτης δεν θα χρειάζεται να τοποθετεί κάπου την νέα κάρτα-εισιτήριο, απλά να την περνάει ανέπαφα από το ειδικό μηχάνημα.\nΠαράλληλα μέσα στο επόμενο διάστημα θα δούμε να τοποθετούνται στους σταθμούς μετρό, ηλεκτρικού και προαστιακού 1.062 πύλες\nΓια την αγορά της κάρτας οι επιβάτες θα έχουν αρκετές επιλογές.\nΗ κάρτα θα έχει δυνατότητα αποθήκευσης αριθμού μετακινήσεων (π.χ. 10 μετακινήσεις), χρόνου μετακινήσεων (ημερήσιο, εβδομαδιαίο, μηνιαίο) ή και ποσού (π.χ. 50 ευρώ).\nΕτικέτες ΗΣΑΠ, ΜΕΤΡΟ, ΜΜΜ


Οι PLACEBO στο ROCKWAVE FESTIVAL! Μια βραδιά γεμάτη δύναμη! Μια συναυλία… φάρμακο κατά της πλήξης!\nΤο συγκρότημα επιστρέφει στο Rockwave 2020 στη γνώριμη σκηνή του TerraVibe Park ως headliner το Σάββατο 27 Ιουνίου, στην πιο καίρια στιγμή της καριέρας τους για να γιορτάσει μαζί μας τα 25 χρόνια Rockwave Festival! Επιλέγοντας την Αθήνα για τις περιορισμένες εμφανίσεις που σχεδιάζουν για το 2020, οι Placebo αποδεικνύουν έμπρακτα την αγάπη και την ευγνωμοσύνη τους στη δική τους ελληνική λεγεώνα των fan!


Αλλαγή οθόνης αφής (digitizer) και οθόνης Retina iPhone 4S - ired.gr\nΆμεση αλλαγή οθόνης iPhone 4S με χαμηλό κόστος, μόλις σε 20' λεπτά. Είμαστε δίπλα σας σε 13 καταστήματα στην Αττική και σας προσφέρουμε εγγύηση lifetime.\nΕλάτε σε ένα από τα καταστήματα του ired ή στείλτε μας την συσκευή σας δωρεάν ταχυδρομικώς για οικονομική αλλαγή οθόνης iPhone 4s και άμεση εξυπηρέτηση από τους έμπειρους τεχνικούς μας.\nΆψογη εγκατάσταση της νέας οθόνης iPhone 4s μόλις σε 20' λεπτά\nΣυνήθη συμπτώματα σπασμένης οθόνης:\nΑν παρατηρήσετε στην οθόνη σας τα εξής συμπτώματα:\nΟθόνη με κακή ή καθόλου απόκριση\nΟθόνη με χαμηλή φωτεινότητα/τυχαίο χρωματισμό\nΕάν αντιμετωπίζετε συμπτώματα όπως τα παραπάνω η χρήση της συσκευής σας ίσως να είναι και αδύνατη, ακόμα κι αν δεν έχει υποστεί περαιτέρω βλάβη. Γι' αυτό και είναι αναγκαία εδώ η αλλαγή της οθόνης, για την αποκατάσταση του προβλήματος.\nΠερισσότερα για την οθόνη του iPhone 4s\nΗ οθόνη Retina του iPhone 4s είναι από τα πιο σύγχρονα επιτεύγματα της τεχνολογίας στο χώρο. Αυτή ως εξάρτημα συμπεριλαμβάνει και το digitizer, τον ψηφιοποιητή της συσκευής, που είναι η βασική διεπαφή του χρήστη μέσω της οποίας μεταβιβάζονται τα σήματα από την οθόνη στην κεντρική μονάδα του iPhone 4S. Στο iPhone 4s οι δύο αυτές οθόνες απαρτίζουν μία μονάδα.\nΦέρτε ή στείλτε τη συσκευή σας χωρίς καθυστέρηση σε ένα από τα καταστήματά μας. Οι καταρτισμένοι και έμπειροι τεχνικοί μας θα διεξαγάγουν τον απαραίτητο έλεγχο και θα σας ενημερώσουν όσον αφορά το χρόνο και το κόστος που απαιτούνται για την αλλαγή οθόνης iPhone 4S.\nΕφόσον έχουμε τη συγκατάθεσή σας, θα προχωρήσουμε άμεσα στην επισκευή αυτή. Θα αντικαταστήσουμε και τα δύο εξαρτήματα μαζί, αφού αποτελούν ενιαίο σώμα στο iPhone 4s.\nΠραγματοποιούμε την επισκευή αυτή άμεσα στα εργαστήριά μας, καθώς έχουμε απόθεμα ανταλλακτικών οθονών και ψηφιοποιητών. Όπως κάνουμε με όλες τις επισκευές μας, έτσι κι εδώ χρησιμοποιούμε πάντα καινούργια ανταλλακτικά εξαιρετικής αντοχής. Γι' αυτό και σας παρέχουμε εγγυημένη ποιότητα εργασίας που διαρκεί στο χρόνο. Μετά την αλλαγή η συσκευή σας δεν θα διαφέρει σε τίποτα από μια καινούργια. Όσο για το κόστος, δεν θα βρείτε πιο ανταγωνιστικές τιμές για την ποιότητα εργασίας και υλικών που σας παρέχουμε.\nΕπικοινωνήστε μαζί μας άμεσα. Το προσωπικό μας είναι πάντα στη διάθεσή σας και θα φροντίσει για την άμεση και αποτελεσματική εξυπηρέτησή σας.


Χρ. Σπίρτζης: ΕΡΤ, στην υπηρεσία του δόγματος «επικοινωνία - επικοινωνία - επικοινωνία» της κυβέρνησης Μητσοτάκη\nΣφοδρή επίθεση εναντίον της ΕΡΤ του "επιτελικού κράτους" Μητσοτάκη εξαπολύει ο Τομεάρχης Εσωτερικών και βουλευτής του ΣΥΡΙΖΑ, Χρήστος Σπίρτζης.\nΕΡΤ: «Μπουτίκ» του Αυγενάκη\nΕκεί κατάντησαν την ΕΡΤ οι Μπολσοναραίοι.\nΜέΡΑ25: Προς εκποίηση ΕΡΤ και ΑΠΕ-ΜΠΕ;\nΤο ΜέΡΑ 25 με ανακοίνωσή του καλεί την κυβέρνηση «άμεσα και ξεκάθαρα να απαντήσει αν θεωρεί και την Ενημέρωση είδος προς εκποίηση, όπως μαρτυρά το τσουβάλιασμα των νευραλγικών ΕΡΤ και ΑΠΕ-ΜΠΕ μαζί με τις υπόλοιπες 54 ΑΕ του Δημοσίου».\nΥπό τον Άδωνη η ΕΡΤ και το ΑΠΕ!\nΗ ΕΡΤ και το Αθηναϊκό Πρακτορείο Ειδήσεων περιλαμβάνονται στη μακρά λίστα των εταιρειών "δημοσίου ενδιαφέροντος" που μεταφέρθηκαν στην αρμόδια διεύθυνση εταιρειών του υπουργείου Ανάπτυξης και Επενδύσεων, υπό τον Άδωνη Γεωργιάδη μετά από απόφαση του υφυπουργού Ν. Παπαθανάση, η οποία και δημοσιεύτηκε στο Φύλλο Εφημερίδας της Κυβερνήσεως στις 10 Απριλίου.\nΕΡΤ: Η Trabaho και ο τραμπάκουλας διαγωνισμός\nΚατηγορούσαν την «ΕΡΤ της Βόρειας Κορέας» οι άριστοι για αδιαφάνεια και σκάνδαλα. Κατηγορούσαν την «παλαιοαριστερή ΕΡΤ», γιατί είχε μπει σφήνα στην Cosmote και την Nova και είχε συμπεριλάβει στο προϊόν της τον ΠΑΟΚ και τον Παναθηναϊκό.\nΟ Λιόλιος, τα ΕΛΠΕ και η ΕΡΤ\nΔιαβάσαμε τι είπε στον Sport FM Πάτρας.\nTa «απαράδεκτα φαινόμενα λογοκρισίας ως προς τη μετάδοση ειδήσεων που αφορούσαν στην επιχείρηση της αστυνομίας και στις αντιδράσεις των κατοίκων και των εκλεγμένων εκπροσώπων τους στα νησιά του Β. Αιγαίου» κάνει λόγο η Πανελλήνια Ομοσπονδία Ενώσεων Συντακτών.\nΣε πρωτόγνωρες μεθόδους όχι μόνο καταστολής, αλλά και φίμωσης των δημοσιογράφων, καταφεύγει πλέον η κυβέρνηση προκειμένου να φέρει σε πέρας τον «εθνικό» σκοπό που τελικά δεν είναι άλλος παρά η «επίταξη» των εξεγερμένων τοπικών κοινωνιών σε Λέσβο και Χίο.


Γιατί να της χαρίσεις λουλούδια; - Mind The Gap στην Ενημέρωση\nHome Επικαιρότητα Κοινωνία Γιατί να της χαρίσεις λουλούδια;\nΓιατί προκαλεί ευχαρίστηση το να προσφέρεις λουλούδια στις γυναίκες; Όσο και να λένε «Μα, δεν έπρεπε!», εσείς επαναλάβατε. Είναι καθήκον σας. Και νά ‘στε σίγουροι ότι παίρνετε πόντους. Μ’ ένα μπουκετάκι θα ανταμειφθείτε με το παραπάνω ποικιλοτρόπως. Το ανθρώπινο είδος αρέσκεται στις εκπλήξεις, το «φτιάχνουν», το κάνουν ευτυχές. Η επιλογή της στιγμής είναι δικό σας θέμα. Γιατί δείχνει ότι είστε gentleman, από την απαρχή του κόσμου (σχεδόν, εν πάση περιπτώσει), το να προσφέρεις λουλούδια είναι δουλειά των αντρών. Μπορεί να φαίνεται κλισέ, αλλά εξακολουθεί να έχει την ίδια αξία με το γεύμα υπό το φως των κεριών. Επιπλέον, ίσως να το αγνοείτε, αλλά η χειρονομία σάς κάνει στα μάτια τους να φαίνεστε σέξι. Είναι αποδεδειγμένο: μια γυναίκα γίνεται πιο «συζητήσιμη», πιο δοτική, όταν καταφτάνετε με μια αγκαλιά λουλούδια. Ετέρα αλήθεια: Θα κάνετε να σκυλοζηλέψει η «εξουσία που αποφασίζει», ήτοι όλο αυτό το κονκλάβιο των φιλενάδων που ψυχαναλύουν οτιδήποτε κάνετε ή λέτε. Έχετε υπ’ όψιν σας ότι οι γυναίκες είναι πολύ προικισμένες σε θέματα αμοιβαίου επηρεασμού. Εκείνη στην οποία προσφέρατε λουλούδια θα συνειδητοποιήσει όχι μόνον το πόσο τυχερή είναι που σας γνώρισε αλλά θα κοκορευτεί κιόλας. Οπότε, στα μάτια τους, θα μετατραπείτε στον απόλυτο ρομαντικό τζέντλεμαν. Φυσικά, αν της χαρίζατε ένα ζευγάρι ψηλοτάκουνα, θα σας έβρισκαν ακόμα πιο ρομαντικό. Στείλτε της λουλούδια στο γραφείο. Οι γυναίκες το λατρεύουν αυτό. Αποφύγετε να συνοδεύονται από μπιλιετάκι στο οποίο αναγράφεται «Απορώ πώς μπορείς να περπατήσεις μετά τη χθεσινή νύχτα». Τι πρέπει να θυμάστε:\nΟι ρομαντικές ψυχές που διακρίνονται για τον αυθορμητισμό τους επιτρέπεται, αν είναι κάτοικοι Κηφισιάς, να κλέψουν λουλούδια από το παρτέρι του γείτονα (χωρίς να τα ξεριζώσουν) και να της τα προσφέρουν μόνον εάν είναι μπροστά και άπαξ. Και το κυριότερο: Η καλύτερη αφορμή για να προσφέρετε λουλούδια είναι ακριβώς όταν δεν υπάρχει! Να θυμάστε επίσης ότι η φύση έχει προβλέψει και διαθέτει κι άλλα λουλούδια εκτός από τα άλικα ρόδα. Τέλος, χωρίς να καρφωθείτε, φροντίστε να μάθετε τι άνθη της αρέσουν και σημειώστε το κάπου. Ας πούμε πάνω της!


MAΡΙΟΝ ΚΟΤΙΓΙΑΡ: ΓΕΝΝΗΣΕ ΑΓΟΡΙ\nH εθνική star της Γαλλίας έγινε για πρώτη φορά μαμά. Ο νέος έρωτας της ζωής της, είναι γένους αρσενικού και λέγεται Μαρσέλ.\nH εθνική star της Γαλλίας μόλις έγινε για πρώτη φορά μαμά. Ο νέος έρωτας της ζωής της, είναι γένους αρσενικού και λέγεται Μαρσέλ.\nΧτες το βράδυ, η Μαριόν Κοτιγιάρ έφερε στον κόσμο το πρώτο της παιδί. Ο καρπός του έρωτά της με τον ηθοποιό/σκηνοθέτη Guillaume Canet, θα ονομαστεί Μαρσέλ. Κάτι που σε κάνει να αναρωτιέσαι αν αυτός θα είναι ένας φόρος τιμής στον Marcel Cerdan, το σύντροφο της Edith Piaf. Ως γνωστόν η κινηματογραφική ενσάρκωση της Piaf από την Κοτιγιάρ, ήταν ένας ρόλος που άλλαξε τη ζωή της ηθοποιού αφού κέρδισε 3 μεγάλα βραβεία για την ερμηνεία της (Όσκαρ, Σεζάρ, Χρυσές Σφαίρες).\nH Μαριόν Κοτιγιάρ σε συνέντευξή της στην γαλλική Madame Figaro, λίγο πριν γεννήσει, είχε εκφράσει τη λύπη της που φέτος, λόγω της κατάστασής της δεν μπορούσε να παρευρεθεί στις Κάνες για το έργο του Γούντι Άλεν, Midnight Paris.\nΑυτό όμως ήταν το μόνο σκοτεινό σημείο στην εγκυμοσύνη της αφού όπως δήλωσε ποτέ στη ζωή της δεν είχε νιώσει τόσο ζεν. Μετά το σκάνδαλο του Στρος Καν, σήμερα είναι μια μέρα χαράς για τη Γαλλία που νιώθει σχεδόν ταυτισμένη με το καλλιτεχνικό άστρο της σοφιστικέ ηθοποιού.


Άνθρωποι «Φρανκενστάιν» σε ιατρικό εργαστήριο!\n❱❱ Ο δρ Σέρτζιο Καναβέρο ανακοίνωσε ότι μεταμόσχευσε με επιτυχία κεφάλι σε πτώμα Μια ανάσα από τη μεταμόσχευση ανθρώπινου κεφαλιού στο σώμα ζωντανού δότη υποστηρίζει ότι βρίσκεται ο αμφιλεγόμενος καθηγητής Σέρτζιο Καναβέρο, καθώς ανακοίνωσε ότι μεταμόσχευσε με επιτυχία κεφάλι ανθρώπου σε ανθρώπινο πτώμα, δημιουργώντας ένα είδος που μοιάζει με το τέρας του Φρανκενστάιν.\nΟ Ιταλός νευροχειρουργός, που πραγματοποιεί τα πειράματά του στην Κίνα, έκανε την ανακοίνωση σε συνέδριο στη Βιένη, σύμφωνα με την «Telegraph».\nΥποστήριξε ότι κατά τη διάρκεια της χειρουργικής επέμβασης, που διήρκεσε 18 ώρες, η ομάδα του συνέδεσε με επιτυχία τη σπονδυλική στήλη, τα νεύρα και τα αιμοφόρα αγγεία του ανθρώπινου κεφαλιού με τα αντίστοιχα του ανθρώπινου πτώματος. Αυτό, σύμφωνα με τον Καναβέρο, σημαίνει ότι ο νέος οργανισμός που προκύπτει από την επέμβαση θα μπορούσε να λειτουργήσει χωρίς προβλήματα, αν επρόκειτο για ζωντανό μόσχευμα και δότη.\n«Ολοι έλεγαν ότι ήταν αδύνατο, αλλά η εγχείρηση ήταν επιτυχής» δήλωσε ο Καναβέρο, προσθέτοντας ότι «θα γίνει άμεσα» η μεταμόσχευση ανθρώπινου κεφαλιού στο σώμα ζωντανού δότη. Ηδη ο χειρουργός, που έχει προκαλέσει αντιδράσεις με τα πειράματά του, έχει βρει δότη κεφαλιού στο πρόσωπο του Ρώσου Βαλερί Σπιριντίνοφ, το κεφάλι του οποίου θα αποκοπεί από το σώμα του και θα καταψυχθεί μέχρι την εγχείρηση. Πέρυσι ο Καναβέρο είχε ανακοινώσει ότι κατάφερε να μεταμοσχεύσει ανθρώπινο κεφάλι στο σώμα μαϊμούς.


Άστραψε και βρόντηξε ο Κικίλιας: Αρκετά μας «έσωσε» ο κ. Τσίπρας, δεν θέλουμε να «σώσει» και τη Μακεδονία – Arouraios.gr – Ειδήσεις\nΕπίθεση στον Αλέξη Τσίπρα για τη χθεσινή του ομιλία στη Θεσσαλονίκη και για τη συμφωνία των Πρεσπών, εξαπέλυσε από την τηλεόραση του ΣΚΑΙ ο τομεάρχης “Αμυνας της Νέας Δημοκρατίας, Βασίλης Κικίλιας.\nΟ τομεάρχης “Αμυνας της Ν.Δ. αναφέρθηκε και στους ενστόλους των Ενόπλων Δυνάμεων και των Σωμάτων Ασφαλείας, τονίζοντας ότι «στη Νέα Δημοκρατία στηρίζουμε, πιστεύουμε, επενδύουμε και βασιζόμαστε στους άνδρες και στις γυναίκες των Ενόπλων Δυνάμεων και των Σωμάτων Ασφαλείας. Θεωρούμε ότι οι άνθρωποι αυτοί είναι ακρογωνιαίος λίθος για να ζούμε όλοι οι Έλληνες ελεύθεροι, ασφαλείς δίχως φόβο».